Zaštitnik građana Saša Janković izjavio je za "Danas" da je cilj cele afere i novinskih napisa protiv njega da se povuče sa mesta ombudsmana, ali je poručio da se neće povući, već će "izgurati ovo do kraja", jer je navikao na pritiske i pomirio se sa tim "da sve to ovako mora".\nČadež:Srbija na dobrom putu\nPredsednik Privredne komore Srbije Marko Čadež izjavio je danas, nakon sastanka predstavnika 14 evropskih privrednih komora u Briselu da su reforme koje se sprovode u Srbiji naišle na dobar prijem evropskih privrednika.\nAmbasada Izraela u Beogradu priredila je večeras prijem povodom Dana nezavisnosti te zemlje, na kojem je ambasador Josef Levi poručio da srpski i jevrejski narod spajaju duboke veze, istorijsko nasleđe i borba za identitet.\nStanje slobode medija na Zapadnom Balkanu se pogoršalo i Evropska komisija bi u sledećem izveštaju o regionu mogla dati lošije ocene o tom temeljnom stubu demokratije, a u julu će uvrditi kako se sprovode zakoni i medijska strategija u Srbiji.\nMinistar kulture i informisanja Ivan Tasovac izjavio je danas je da je bombardovanjem zgrade RTS 1999. godine prvi put u istoriji jedan medij proglasen za legitimni cilj.\nŠtampa postaje kao neprimereni rijaliti program\nPredsedavajući Komisije za žalbe u Savetu za štampu Ivan Cvejić ocenio je da pojedine naslovne strane prevazilaze svaku meru, da se na štampu prelivaju neprimereni sadržaji iz rijaliti programa, zbog čega Komisija odlukama nastoji da novinarski posao u očima svih bude posao koji ima jako ozbiljnu društvenu ulogu i mesto.\nSrbija treba da uzme u obzir veliki talas migracija koji se dešava preko Mediterana, ali isto i preko Balkana, jer podaci od početka godine govore da je više od 9.000 ljudi zatražilo azil i ako se ovaj trend nastavi, do kraja godine imaćemo više od 30.000 ljudi koji će da zatraže azil u Srbiji, izjavio je danas izvršni direktor Centra za zaštitu i pomoć tražiocima azila Radoš Ãurović.


Početna/BIZNIS/Kako je Google prodao leskovački paradajz\nSana Life 18. jula 2016.\tBIZNIS Ostavite komentar\nNaime, pretraživanjem pojmova “paradajz” i “cena” na GOOGLE-u, u tom periodu se među rezultatima pojavljivala upravo vest o veoma niskoj ceni paradajza na našoj kvantaškoj pijaci, što su prodavci u tim zemljama iskoristili i preko svojih uvozika obezbedili znatne količine povrća za svoje tržište po veoma povoljnim uslovima. Detaljnije objašnjenje o tome kako je “GOOGLE prodao paradajz” dala je leskovačka Poljoprivredna savetodavna i stručna služba:\nLeskovački informativni portali su ovu vest objavili 6.jula ove godine i javnost o trenutnoj ceni paradajza. Počinje lavina natpisa o bacanju paradajza i gubicima leskovačkih povrtara. Štampani mediji i internet mediji u Srbiji počinju da više izveštavaju o trenutnoj ceni paradajza. Google kao pretraživač indeksira stranice i stavlja ih na prvo mesto. Kucanjem reči “paradajz” i “cena” dolazimo do rezultata pretrage. Sve informacije koje se objave preko interneta su globalne, jedan od primera je i kampanja vazana za veliki pad cene paradajza. Bugarska i Grčka preko svojih uvoznika koriste trenutnu nisku cenu i počinje izvoz paradajza za Bugarsku, Grčku i Bosnu i Hercegovinu. Polako se smanjuju viškovi paradajza na kvantaškoj pijaci i cena paradajza postepeno počinje da raste. Trenutno se paradajz izvozi za 50-60 dinara po kilogramu.\nIgor Ristić, dipl.inž.\nOznakeGoogle Grčka kampanja Leskovac paradajz\nPrethodni Biljne amajlije za ljubav, zdravlje i blagostanje\nSledeći One muški gase vatru


Budući da je vrijeme godišnjih odmora i putovanja, drastično je povećana potražnja za potvrdama. Istovremeno, ista uvjerenja u Republici Srpskoj potpuno su besplatna, kao i ona koja se dobiju u susjednim zemljama.\nPotvrda o vakcinaciji u Zenici se naplaćuje 12 konvertibilnih maraka.\nIz Instituta za zdravlje Zenica pojašnjavaju kako se u slučaju izdavanja ovakve potvrde radi o usluzi koja ne spada u primarne zdravstvene usluge. Zbog toga se svaki izvod iz medicinske dokumentacije naplaćuje.\n– Sama vakcina se ne naplaćuje. Plaća se dokument koji ne predstavlja nikakvu zdravstvenu zaštitu niti predstavlja bilo kakvu prevenciju nego predstavlja ostvarivanje nekog drugog prava izvan zdravstvenog sistema, a to je u ovom slučaju pravo na putovanje, odnosno slobodan prelazak granice – kazao je za BHRT direktor Instituta za zdravlje i sigurnosst hrane Zenica Senad Huseinagić.\n– To je informacioni sistem koji trenutno funkcioniše u skoro svim kantonima na području Federacije BiH i taj sistem kreira tu potvrdu sa QR kodom, ali njenu validnost mora regulisati država na međunarodnom planu – ističe Huseinagić.\n– Onda smo odlučili kao i veliki broj drugih zdravstvenih ustanova da damo jedan posebno dizajnirani certifikat na engleskom jeziku o svim karakteristikama vakcina koji ovjeri naša ustanova. U komercijalne svhe naplaćujemo 20 maraka, dok u ostale svrhe su beplatne, to je obično za neko liječenje, za neka takmičenja sportska, ekskurzije – direktor Doma zdravlja Stari Grad, Mostar Edin Kapetanović.\n– Potvrda je besplatna, dvojezična i sadrži set neophodnih podataka koji pokazuju da se osoba vakcinisala. I ono što je najvažnije, postoji QR kod koji potvrđuje skeniranjem da je potvrda validna, odnosno upućuje se na bazu instituta – kaže direktor Instituta za javno zdravstvo Republike Srpske Branislav Zeljković.


07-12-2019 09:51 Ratni izveštaji Ostalo Izdvojeno Svet Planeta\nAmerički dron je oboren u Libiji (Foto: Jutjub)\nTakav incident podvukao bi sve veću ulogu Moskve u Libiji, gde ruski plaćenici navodno intervenišu u građanskom ratu u ime zapovednika sa sedištem u istočnoj Libiji, Kalife Haftara.\nGeneral američke vojske Stiven Taunsend, komandant snaga SAD u Africi, rekao je da veruje da operateri vazduhoplovne odbrane u to vreme “nisu znali da je u pitanju američka letelica s daljinskim upravljanjem kada su pucali na nju”.\n“Ali oni sada zasigurno znaju kome pripada i odbijaju da je vrate. Kažu da ne znaju gde je, ali ja u to ne verujem”, rekao je Taunsend.\nPročitajte OVDE kako su ruski lovci uništili teroristička uporišta u Idlibu.


Nikolić otvorio izložbu o Nikoli Tesli - Telegraf.rs\n26/09/13 | 08:28\nNikolić otvorio izložbu o Nikoli Tesli\nU Misiji Srbije pri UN u Njujorku je otvorena izložba eminentnih srpskih slikara "Tesli u čast"\nPredsednik Srbije Tomislav Nikolić otvorio je sinoć u Misiji Srbije pri UN u Njujorku izložbu eminentnih srpskih slikara "Tesli u čast" i uručio odlikovanja državljanima SAD koji su dosta učinili na jačanju odnosa dve zemlje.\nNikolić je nekadašnjem američkom tužiocu i borcu za istinu o Srbiji Remziju Klarku uručio Sretenjski orden drugog stepena, dok su bivši kopredsedavajući Srpskog kokusa u američkom Kongresu Den Barton i Melisa Bin dobili Orden srpske zastave drugog, odnosno trećeg stepena.\nPredsednik Nikolić je na svečanosti, kojoj je prisustvovao i crnogorski predsednik Milo Ðukanović, šef srpske diplomatije Ivan Mrkić, ambasador u Vašingtonu Vladimir Petrović, doskorašnji predsednik Generalne skupštine UN Vuk Jeremić, predstavnici dijaspore i sveštenstva SPC, poručio da su dobitnici odlikovanja "hrabri, ceštiti, iskreni i posvećeni pravdi".\n- Neka vas znamenja koja sam vam uručio, uvek podsećaju na Srbiju, malu zemlju u Evropi i Balkanu, koja ume da ceni svoje prijatelje - rekao je srpski lider.\nPredsednik Nikolić je, otvarajući izložbu rekao da je veliki naučnik Nikola Tesla bio i ostao nadahnuće, koliko naučnicima, toliko i umetnicima.\n- Tesla ponovo i stalno okuplja oko sebe i Srbe i Amerikance - naglasio je predsednik Srbije.\nJedan od laureata Remzi Klark poručio je u kratkom obraćanju da Srbija ima velike ljude i pozvao Srbe da ostanu prijatelji sa Amerikancima.\n- Bivša Jugoslavija je bila veoma važan deo sveta i u njoj sam prvi put bio 1946. godine, a bio sam u Beogradu krajem marta 1999. kada su padale bombe na Srbiju - kazao je Klark.\nBivši kongresmen Den Barton koji je predsedavao srpskim Kokusom u Kongresu istakao je da je Srbija davni prijatelj Amerike, dodavši da bi voleo da su SAD "u nekim prilikama bile bolji prijatelj Srbije".\nKongresmenka srpskog porekla Melisa Bin rekla je da joj je velika čast što je dobila odlikovanje od predsednika Srbije. Ona je kazala da je zajedno sa kongresmenom Bartonom vodila srpski Kokus i da su predvodili delegaciju Kongresa koja je bila u poseti Srbiji.\n- Predvodili smo kongresnu delegaciju da bi ih upoznali o istoriji nacije i savezništvu Srbije i Amerike u dva svetska rata, da bi saznali više o velikom naučniku Nikoli Tesli i generalu Draži Mihailoviću -zaključila je kongresmenka.\n26. septembar 2013 | 10:22\nNa engleskom, verovatno:-D Uvrediće mu se Putin


Obustava rada u poštama se nastavlja „bez obzira na posledice“ – BALKAN TV NOVI SAD\n[ 17/05/2022 ] Isključenja struje za sredu, 18. maj\tServisne informacije\nHomeDruštvoObustava rada u poštama se nastavlja „bez obzira na posledice“\nNakon novog sastanka predstavnika radnika pošte sa predstavnicima vlasti na kom im je ponuđeno povećanje plata od dvadesetak procenata, radnici su odlučili da nastave sa obustavom rada.\nKako za 021 kaže Tomislav Mandić, glavni poverenik Samostalnog sindikata poštanskih radnika za Novi Sad, to povećanje ne bi približilo njihove plate republičkom proseku pa je ponuda Vlade odbijena.\n„Mi smo sinoć održali sastanak radnika ispred glavnog poštanskog centra u Beogradu gde smo doneli jednoglasnu odluku da ponudu odbijemo i da nastavimo sa obustavom rada bez obzira na posledice„, kaže Mandić.\nOn dodaje i da se od danas štrajku pridružuje još više radnika.\nKako objašnjava, na jučerašnjem sastanku se rukovodstvo pošte složilo sa predlogom Vlade da se plata poveća po modelu po kom bi poštarima i radnicima sa najnižom platom primanja bila povećana za oko šest hiljada dinara, što bi opet značilo iznos od četrdesetak hiljada koji, smatra, nije dovoljan, naročito s obzirom na to da plate u pošti nisu rasle u poslednjih 17 godina.\nMandić ističe i da očekuje da će ih radna grupa u toku dana ponovo pozvati na razgovore.\nPodsetimo, poštari su obustavili rad u utorak, 3. decembra, a narednog dana su im se pridružili i kuriri i šalterski radnici. Od tada su imali nekoliko sastanaka sa radnom grupom Vlade koji nisu urodili plodom.\nDEO BEOGRADSKOG KEJA I DUNAVSKE ULICE BEZ GRAJANJA ZBOG HAVARIJE\nZbog planiranih radova ne elektromreži u sredu, 18. maja, bez struje će pre podne biti u po dve ulice u [...]\nPODGORICA – Specijalno državno tužilaštvo (SDT) traži da se bivšoj predsednici Vrhovnog suda Vesni Medenici i ostalima koji su osumnjičeni [...]


Srpska naredne godine ulazi u proces donošenja novog ustava (VIDEO)\nRepublika Srpska sljedeće godine trebalo bi da uđe u proces kreiranja novog ustava, poručio je predsjednik Srpske Milorad Dodik. Učestvujući na međunarodnom naučnom skupu na Pravnom fakultetu u Banjaluci, Dodik je rekao da sadašnji Ustav Srpske ne odgovara potrebama naroda koji ovdje živi. Naučni skup održan je u čast 25 godina od donošenja postojećeg Ustava Srpske.\nPredsjednik Srpske kaže da novi ustav Srpske neće biti secesionistički, ali će omogućiti Republici Srpskoj da se može baviti pitanjem secesije.\nDodik kaže da će prijedlog novog ustava prvo proći parlamentarnu proceduru, da će potom biti upućen na ustavni referendum i na kraju ponovo vraćen u Skupštinu Srpske, gdje će biti proglašen.\n- Ovaj skup je dobra prilika da promovišemo ideju da se u idućoj godini okupimo i izradimo Ustav Republike Srpske u skladu sa demokratskim potrebama ovog naroda i potrebama Republike. Ovo je prilika da se na tu temu progovori - kaže Dodik.\nNa temu novog i postojećeg Ustava, progovorili su i stručnjaci iz Srpske, Federacije i regiona.\n- Ovo je jedan značajan skup koji je poslije duže vremena organizovan u prostorijama Pravnog fakulteta. Mislim da smo za novu naučnu sesiju izabrali odličnu temu- 25 godina od donošenja Ustava Republike Srpske - rekao je dekan banjalučkog Pravnog fakulteta Željko Mirjanić.\nDa institucije BiH nisu nezavisne, kaže Dodik, jasno je i iz posljednjeg istupa američke ambasadorke, Morin Kormak, koja je predložila da se održavanje referenduma o Sudu i Tužilaštvu BiH u Srpskoj u potpunosti zabrani.\n- Vidljivo je da je prisustvo stranaca u makro i mikro odlučivanju veliko. Njih predvodi sadašnja američka ambasadorka koja se ne libi da se miješa u bilo koje unutrašnje pitanje koje je na dnevnom redu - kaže predsjednik Srpske.\nUmjesto da se uvede reda u pravosudne institucije, smatra predsjednik Srpske, pojedine sudije, kako kaže, neosnovano tvrde da upravo on vrši pritisak na predsjednika Visokog i sudskog tužilačkog savjeta, Milana Tegeltiju. Dodik tvrdi da Tegeltiju jedva poznaje i da sa njim nema nikakvu saradnju.\n- Direktno sam ga sreo posljednji put kada je bio tužilac u slučaju optužbe protiv mene u vezi sa navodnim zloupotrebama u Vladi prije sedam-osma godina, kada je on bio tužilac - rekao je Dodik.\nDodik će, kaže, pozvati predstavnike hrvatskog naroda da zajedničkim potpisivanjem peticije na temu Suda i Tužilaštva BiH, iskažu svoje mišljenje. I to bi, dodaje, bio uvod u održavanje referenduma od kojeg, kaže, nema namjeru da odustane.


Svečano otvoren X simpozijum "Agrosym" |\nStart / Sva Obavještenja / Svečano otvoren X simpozijum „Agrosym“\nDeseti jubilarni međunarnodni polјoprivredni simpozijum „Agrosym 2019“, u organizaciji Polјoprivrednog fakulteta Univerziteta u Istočnom Sarajevu, Polјoprivrednog fakulteta Univerziteta u Beogradu i Agronomskog mediteranskog instituta iz Barija, danas je na Jahorini svečano otvorio pomoćnik ministra za naučno-tehnološki razvoj Republike Srpske Siniša Marčić.\nMаrčić je rekao da je deseti „Agrosym“ jedan od najvećih naučnih skupova ovog tipa u regionu, a resorno ministarstvo u kontinuitetu podržava njegovo organizovanje.\n„Smatramo da je ovo jedan od najbolјe organizovanih skupova i izuzetna platforma za razmjenu znanja, iskustava, novih ideja i istraživačkih rezultata koji mogu biti od pomoči ne samo Republici Srpskoj, nego i šire“, rekao je Marčić.\nPrema njegovim riječima, jako je važno pratiti nove tehnologije, trendove i naučna dostignuća, te da će naučnici, koji na ovaj simpozijum dolaze iz Evrope i svijeta, usvojiti nova znanja koja će omogućiti dobar pravac za razvoj polјoprivrede na ovim prostorima.\nPomoćnik ministra polјoprivrede Republike Srpske Dragan Knežević rekao je da je Ministarstvo sa zadovolјstvom prihvatilo pokrovitelјstvo Simpozijujma jer su Republici Srpskoj i polјoprivredi potrebni naučni skupovi.\n„Na ovakvim skupovima mogu se učiti naučna dostignuća iz oblasti polјoprivrede koja su vezana za Srpsku i probleme koje ima, a to su kontinuirane klimatske promjene sa kojima se suočavamo i koje prave probleme u polјoprivrednoj proizvodnji“, naveo je Knežević.\nPredsjednik Organizacionog odbora Simpozijuma prof. dr Vesna Milić rekla je da je kroz recenzije prošlo 900 radova iz 82 zemlјe, a da su teme iz oblasti proizvodnje, ratarstva, voćarstva, povrtarstva, organske polјoprivrede, zaštite životne sredine i upravlјanja prirodnim resursima, stočarstva, agroekonomije i šumarstva i agrošumarstva.\nProfesorica Milić je dodala da je jubilarni „Agrosym 2019“ posebno značajan jer se ove godine prvi put organizuju poslovni susreti za mala i srednja preduzeća da bi mogla da uspostave kontakte ne samo u BiH, nego i u regionu i EU, što bi im pomoglo da prošire proizvodnju.\nSimpozijum „Agrosym“ predstavlјa dobru priliku za razmjenu ideja, jačanje postojećih i stvaranje novih akademskih mreža, kao i za podsticanje dijaloga akademske zajednice, javnih institucija, privatnog sektora i organizacija civilnog društva po pitanju najnovijih globalnih i regionalnih trendova u agroprehrambenom sektoru.\nUčesnici će na Simpozijumu moći direktno da promovišu institucije i aktivnosti, proizvode, usluge, inovacije, uspostave nove poslovne kontakte i saradnju, kreiraju nove projektne ideje, potpišu različite partnerske ugovore i razmijene znanja i ideje u polјoprivredno prehrambenom sektoru.\n„Agrosym 2019″ će trajati do 6. oktobra, a organizovan je u saradnji sa brojnim univerzitetima, asocijacijama, centrima i institutima iz cijelog svijeta.\nPrethodna Obrazac realizacije ugovora za javnu nabavku: „Nabavka usluge štampanja i kopiranja“ za potrebe Medicinskog fakulteta Foča\nSljedeća Obrazac realizacije ugovora za javnu nabavku: „Nabavka usluga štampanja“ za potrebe Poljoprivrednog fakulteta


Због става да у Сребреници није било геноцида отказана је додела одликовања Гидеону Грајфу –\nHomeVestiZbog stava da u Srebrenici nije bilo genocida otkazana je dodela odlikovanja Gideonu Grajfu –\nZbog stava da u Srebrenici nije bilo genocida otkazana je dodela odlikovanja Gideonu Grajfu –\nGideon Grajf, izraelski istoričar i autor knjige “Jasenovac – balkanski Aušvic”: U Jasenovcu su se takmičili u klanju\nSARAJEVO– Dodela odlikovanja predsednika Frank-Valtera Štajnmajera izraelskom akademiku Gideonu Grajfu dovedena je u pitanje, nakon što je nekadašnji visoki predstavnik u BiH Kristijan Švarc Šiling u pismu saveznom šefu nemačke države naveo da je „ogorčen” takvom njegovom odlukom.\nIzraelski istoričar Gideo Grajf je bio ne čelu višečlane Nezavisne međunarodne komisije, koju je formirala Republika Srpska, a koja je nakon istraživanja zaključila da se u regionu Srebrenice tokom sukoba od 1992. do 1995. nije dogodio genocid.\nNerma Bučan, šefica kabineta Švarc Šilinga potvrdila je da je otkazana najavljena dodela ordena istoričaru Grajfu, koja je bila najavljena za 10. novembar u Tel Avivu.\nBučan je za sarajevsku N1 tv. potvrdila da je Švarc-Šiling pismo nemačkom predsedniku poslao juče, kao i da su već dobili odgovor da će ceremoniju u Tel Avivu otkazati i da će odluka o dodeli odlikovanja biti detaljno razmotrena.\nPredsednik Štajnmajer, tvrdi ona, nije bio upoznat sa detaljima i da je predlog za davanje odlikovanja Grajfu stigao u predsednički kabinet u junu mesecu, prenosi Tanjug.\n„Oni misle da je to pre nego što je izašao nalaz komsije, i da će oni s obzirom na nove okolnosti, ne samo otkazati datum, nego da se taj predlog za davanje medalje vrati predlagaču i da se traže dodatni podaci, i zamolio je i nas da pošaljemo sve podatke koje imamo o gospodinu Gideonu i njegovim aktivnostima ovde u Bosni, da bi oni imali bolji uvid, pa će doneti odluku hoće li mu uopšte dati tu medalju”, navela je Bučan.\nKancelarija nemačkog predsednika Štajnmajera potvrdila je krajem prošlog meseca da će Grajfu početkom novembra biti uručen orden za posebne zasluge.\n„Savezni predsednik je imenovao Grajfa kao dobitnika ordena Krst za posebne zasluge Savezne Republike Nemačke. U toku su pripreme na organizaciji ceremonije uručivanja koja će biti održana u Tel Avivu”, navedeno je u odgovoru koji je iz kabinet nemačkog predsednika dobila Aldžazira Balkans.\nIstiče se da je Gideon Grajf „jedan od najpoznatijih međunarodnih stručnjaka koji radi na područjima izučavanja i predavanja o Holokaustu”.\n„Gospodin Grajf, koji je potomak nemačkih Jevreja koji su preživeli progon u vreme Nacionalsocijalizma, ovekovečio je doprinose nemačkih Jevreja izraelskoj kulturi u svojoj knjizi „Die Jecke““, istakli su iz kancelarije nemačkog predsednika i dodali da je on u svom istraživanju, koje se fokusira na istoriju logora za istrebljenje Aušvic-Birkenau, dao vrhunski doprinos kada se govori o Holokaustu.\nNa ovu najavu reagovao je i direktor Instituta za istraživanje genocida iz Kanade Emir Ramić, koji je u pismu nemačkom predsedniku pitao „zašto nagrađuje negatora genocida u Srebrenici”.\nRamić je taj potez Štajnmera nazvao „duboko necivilizacijskim, dehumanizujućim, neljudskim, opasnim za mir i stabilnost u svetu i poguban za međunarodno pravo i pravdu”.\nRamić je za Grajfa rekao da je „negator genocida u Srebrenici”, zato što je predvodio Nezavisnu međunarodnu komisiju.


Republički fond za zdravstveno osiguranje Srbije - Refundacija troškova u privatnim zdr. ustanovama\nJedinstvena prijava na obavezno socijalno osiguranjeZakoniUredbePravilniciOdlukeStatutZahtev za pristup informacijamaObrasci\tRefundacija troškova u privatnim zdr. ustanovama\tčetvrtak, 06 avgust 2009 14:45\tRepublički zavod za zdravstveno osiguranje doneo je dopunu Pravilnika o načinu i postupku ostvarivanja prava iz obaveznog zdravstvenog osiguranja ("Službeni glasnik RS" br. 11/09) kojim je predviđeno da za sve specijalističko-konsultativne i dijagnostičke preglede za koje nije propisano utvrđivanje lista čekanja, a koje zdravstvena ustanova ne može da pruži u roku od 30 dana, osiguranici mogu da obave u drugoj ustanovi, a da troškove refundiraju u filijali zdravstvenog osiguranja.\nDa bi osiguranik ostvario pravo na refundaciju, neophodno je da mu zdravstvena ustanova koja nije u mogućnosti da u roku od 30 dana pruži potrebnu zdravstvenu uslugu, izda potvrdu o nemogućnosti pružanja te usluge (Obrazac PZ).\nZahtev za refundaciju podnosi se u matičnoj filijali RZZO, na obrazcu koji se dobija u filijali. Uz zahtev se prilaže potvrda o nemogućnosti pružanja usluge (Obrazac PZ) i kompletna medicinska i računska dokumentacija.\nU slučaju da zdravstvena ustanova odbija da izda potvrdu o nemogućnosti pružanja zdravstvene usluge (Obrazac PZ), osiguranik može da podnese pismeni zahtev za izdavanje potvrde u pisarnici zdravstvene ustanove, a ukoliko to nije moguće, pismeni zahtev može poslati preporučenom poštom.\nPismeni zahtev treba da sadrži ime, prezime i adresu osiguranika, naziv zdravstvene ustanove u kojoj je izdat lekarski uput i datum izdavanja uputa, naziv ustanove u koju je upućen, kao i razlog upućivanja i datum javljanja u zdravstvenu ustanovu.\nOsiguranik kome je zdravstvena ustanova odbila da izda potvrdu o nemogućnosti pružanja zdravstvene usluge, prilikom podnošenja zahteva za refundaciju, uz medicinsku i računsku dokumentaciju prilaže pismeni zahtev za izdavanje potvrde koji je predao u pisarnici ustanove, odnosno, ukoliko je poslat preporučenom poštom zahtev i potvrdu pošte o prijemu pošiljke.\nKako bi osiguranike obavestio o pravu na refundaciju, RZZO je pripremio i štampao 15.000 plakata, koji su dostavljeni svim zdravstvenim ustanovama u Srbiji. Ustanove su u obavezi da plakate postave na vidnom mestu.


Ukinute dozvole fabrikama za medicinski kanabis u S.Makedoniji\nTanjug 26. maja 2021. 10:35\nSKOPLJE – Makedonska vlada je opozvala dozvole za rad dvema kompanijama kojima je bilo odobreno uzgajanje kanabisa u medicinske svrhe.\nDozvole su ukinute kompaniji Farma EU LLC (Pharma), koja ima jednu fabriku u Prilepu i drugu u Bitolju, kao i Društvu za proizvodnju, trgovinu i usluge „Medikal 420“ (Medical) uvoz-izvoz iz Bitolja, prenosi portal faktor.mk.\nMada se u saopštenju sa jučerašnje sednice vlade ne otkrivaju detalji o oduzimanju dozvola, odluka dolazi mesec dana nakon policijske akcije u kojoj je zaplenjeno 200 kilograma marihuane, vredne preko 800.000 evra, podseća makedonski portal.\nDalje dodaje da je u policijskoj akciji tada uhapšeno šest osoba, među kojima i komandir policijske stanice u Prilepu, i da se tvrdi da su svi umešani u ilegalne aktivnosti i saradnju sa kompanijama za proizvodnju medicinske kanabisa iz Prilepa i Bitolja.\nPretpostavlja se da je marihuana uzeta iz ove dve fabrike i da je trebalo da se prokrijumčari i proda u selu Radobil, a zatim završi na tržištu droge u Grčkoj, piše faktor.mk.


Uskoro izmene Zakona o upravljanju otpadom - Stakleno Zvono e-TV magazin\nIzmene i dopune Zakona o upravljanju otpadom, koje bi vlada trebalo da uvoji, obezbediće stabilno poslovanje Valjaonice bakra u Sevojnu i drugih kompanija, izjavio je predsednik Privredne komore Srbije Marko Čadež.\nIzmenama tog zakona, koje je inicirala PKS, stvoriće se uslovi za dugoročno poslovanje kompanija koje će jeftinije dolaziti do sirovina, podići konkurentnost i proizvodnju i otvoriti nova radna mesta. Time će se uvažiti zahtev domaće industrije da se sekundarne sirovine, koje se sada izvoze, a potom uvoze radi prerade u našim fabrikama, ubuduće na organizovanom domaćem tržištu otpada, pre izdavanja prekograničnih dozvola, ponude kompanijama u Srbiji, a da se tek onda višak plasira stranom tržištu, objasnio je Čadež, novinarima tokom obilaska Valjaonice.\nSpremne su izmene i dopune tog zakona i već sledeće nedelje biće upućene u skupštinsku proceduru – rekao je Čadež\npodsetivši da je upravo PKS inicirala izmenu zakona, kako bi se uredila ta oblast i ušla u legalne tokove. Predsednik PKS zahvalio je vladi, kabinetu premijera Aleksandra Vučića i nadležnom Ministarstvu poljoprivrede i zaštite životne sredine na angažovanju u izmeni tog zakona.\nNakon sastanka sa menadžmentom Valjaonice i obilaska pogona, Čadež je rekao da su naše fabrike bile nekonkurentne u odnosu na one u okolnim zemljama upravo zbog toga što moraju da uvoze sirovine, koje se inače izvoze u inostranstvo, a mogu da se prerađuju u Srbiji. Ukazao je na problem u upravljanju otpadom u Srbiji, što će biti uređeno novim zakonom u skladu sa potrebama domaće industrije. Predsednik PKS je istakao da je plan da se uspostavi organizovano tržište otpadom, odnosno berza sekundarnih sirovina. Istakao je važnost da RTB Bor i ubuduće stabilno snabdeva bakrom Valjaonicu u Sevojnu, čime će se obezbediti i normalno funkcionisanje namenske industrije Srbije i izvoz Valjaonice.\nPKS ima važno mesto u srpskoj privredi – rekao je Milija Božović, generalni direktor Valjaonice bakra Sevojno i dodao da je sa predsednikom Komore imao vrlo konkretne razgovore o izmeni propisa koji će omogućiti lakše poslovanje i dostupnost sirovina pod povoljnijim uslovima.\nPrema nekim procenama, skoro 10.000 tona bakra se godišnje izveze iz Srbije, a domaća industrija otprilike isto toliko uveze za potrebe svojih prerađivačkih kapaciteta. Valjaonica u Sevojnu, koja je u vlasništvu Ist point holdinga, najveći deo svojih proizvoda plasira na inostrano tržište – više od 90 odsto, a najviše u zemlje Zapadne Evrope. Valjaonica je lider u Jugoistočnoj Evropi u proizvodnji plasmanu bakra i legura od bakra, a u 2015. je ostvarila profit od četiri miliona evra. Valjaonica, koja je sedmi neto izvoznik u Srbiji, trenutno zapošljava 1.130 radnika. Izvozi na tržište SAD, Bliskog istoka, Rusije i u zemlje bivše Jugoslavije, dok na domaćem tržištu snabdeva fabrike namenske industrije.\nIzvor: Privredne komore Srbije\nTags: Beogradekologijaindustrijski otpadIst point holdingPrivredna komore Srbije.RTB BorValjaonica bakra u SevojnuZakon o upravljanju otpadom\nNext story Zelena ekonomija i novi zakonodavni okvir\nPrevious story Filmski program trećeg E?! Okolišnog film festivala!


Novalić: Mi razgovaramo, ali je centar odlučivanja izvan Vlade | BNN\nNovalić: Mi razgovaramo, ali je centar odlučivanja izvan Vlade\nPremijer Vlade FBiH poziva ministre DF-a da se vrate\nPremijer Federacije BiH Fadil Novalić ističe da je današnja sjednica Federalne vlade održana, nažalost, bez ministara iz DF-a iako je tema, generalno gledano, bila isključivo reformska, proevropska.\nOn kaže da ne zna kako će DF, kojeg i dalje naziva partnerom u vlasti, objasniti odsustvo ministara s ovakve tematske sjednice. Premijer duboko vjeruje, izjavio je, da će se DF-ovi ministri vratiti obavezama.\n- Pružamo ruku i pozivamo ih na konstruktivan rad Vlade FBiH - rekao je na pres-konferenciji održanoj nakon sjednice.\nNa novinarska pitanja šta će on poduzeti povodom poziva iz DF-a da kao premijer pokrene proceduru razrješenja dužnosti ministara te stranke, odgovorio je da to neće činiti jer ih on nije doveo u Vladu već je koalicija dogovorila sastav (Vlade). To će učiniti jedino ako neki potencijalni budući politički dogovori ne dovedu do formiranja nove koalicije, dodao je.\nUpitan da li u novonastaloj situaciji ima razgovora s DF-om, odgovorio je: "Mi razgovaramo, ali centar odlučivanja je pomjeren negdje izvan Vlade". Premijer je na ovoj pres-konferenciji posebno naglasio značaj reformske agende, koju u četvrtak treba potpisati s predstavnicima EU.\n- Agenda još nije javna jer nije potpisana. Ovo je prva Vlada u Bosni i Hercegovini koja ju je prihvatila - kazao je Novalić.


izvor: rse foto: rfe 16 .10.2017\nPredsednik opozicione VMRO DPMNE Nikola Gruevski je nakon izbora izjavio da je glasanje proteklo u nedemokratskoj atmosferi, sa neregularnostima, pritiscima, potkupljivanjem glasača, manipulacijama sa glasačkim listićima. Poručio je kako zbori nisu završeni, te da je VMRO-DPMNE velika partija.\n"Uslediće analiza izbora, analiziraće se svi aspekti da bi se utvrdilo šta je drugo, osim neregularnosti, sa naše strane bilo nedovoljno dobro ili loše urađeno. Ja imam najvišu odgovornost za izborne rezultate i o svemu tome, a i o budućem pravcu, će se diskutovati odmah nakon izbora", najavio je Gruevski.\nDržavna izborna komisija je ocenila da su lokalni izbori bili demokratski, fer i bez incidenata. Kako je navela, partije su ispoštovale kodeks o fer izborima, a Komisija uspela da prevaziđe sve probleme.\nI Ministarstvo unutrašnjih poslova je ocenilo da je izborni dan prošao bez ozbiljnijih narušavanja javnog reda i mira. Ministar Oliver Spasovski je informisao da je registrovano više manjih incidenata, kao potkupljivanje, glasanje za drugog, fotografisanje glasačkog listića, dodajući da su primili pedesetak prijava po raznim osnovama.\nOrganizacije koje su imale svoje posmatrače izbora saopštile su da su zabeležena određena narušavanja procesa, uobičajena i za sve ranije izbore.


Rezolucija koja je podelila BiH\nTaman kad su se vidno utišali glasovi srpskih političara o referendumu u RS, a samim tim i kritike u Sarajevu na račun te ideje - te se učinilo da se hlade političke glave na relaciji Sarajevo-Banjaluka - kad eto ti novog podstreka za radikalizaciju političke scene u BiH, i to s one strane odakle se to nije trebalo ni očekivati. Pedeset i tri poslanika u Parlamentarnoj skupštini Saveta Evrope (SE) izglasali su Rezoluciju o BiH, koja kao da je doneta u Sarajevu, a ne u Strazburu.Tako je, umesto da približi poprilično udaljene političke stavove Banjaluke i Sarajeva, ova Rezolucija, zapravo, samo doprinela stvaranju još većih podela među političkim Srbima i Bošnjacima.\nRezolucija i policija\nIstine radi, pomenuta Rezolucija nema snagu preporuke, pošto nije dobila podršku dve trećine od ukupno 322 poslanika Parlamentarne skupštine SE s pravom glasa, a i deo onih među 53 poslanika, kako čitamo i u sarajevskoj štampi, u poslednji čas „ulovljeni“ su u kuloarima parlamenta. No, u Sarajevu smatraju da je sve to dovoljno da se u BiH stavovi iz te Rezolucije ne samo hitno razmotre, već i da se cela Rezolucija „preslika“ u Ustav BiH.\nElem, u Rezoluciji se pozivaju vlasti u BiH da do 2010.godine usvoje novi Ustav BiH, u kojem - i to je najvažniji stav u Rezoluciji - više ne bi bilo entitetskog glasanja u Predstavničkom domu Parlamentarne skupštine BiH, te da se „mehanizam etničke reprezentacije zameni predstavljanjem zasnovanom na građanskom principu“. Ova poruka istovetna je onoj koju su, tokom pregovora o ustavnim promenama u BiH, uporno slali iz najjačih tzv. probosanskih partija SDA, SDP BiH i Stranke za BiH, ali su prve dve partije, u finalu „ustavnog dogovora“, bile odustale od zahteva za ukidanje entitetskog glasanja. A taj zahtev predstavlja, je li, osnovni korak za ukidanje entiteta, odnosno za ustavnu prekompoziciju BiH. Od tog zahteva nijednog momenta nije odustala Stranka za BiH Harisa Silajdžića, a, kako vidimo iz reakcija nakon usvajanja Rezolucije, istom zahtevu vratili su se i vođe SDA Sulejman Tihić i SDP BiH Zlatko Lagumdžija. Političko licemerje je sada sasvim ogoljeno: Tihić i Lagumdžija čak pozdravljaju stav iz Rezolucije prema kojem najveću odgovornost za nedavno neusvajanje ustavnih promena u Parlamentu BiH snose predstavnici RS, jer nisu prihvatili ukidanje entitetskog glasanja, mada su i Tihić i Lagumdžija prethodnih meseci uporno ponavljali da to nije realno!? Teze se ponovo zamenjuju: iako su i predstavnici SAD i EK u BiH nakon propasti ustavnih promena, odgovornost za neuspeh implicitno locirali u Stranku za BiH, Rezolucijom se, praktično, pohvaljuje Haris Silajdžić zbog nepristajanja na dogovor svih ostalih najjačih partija. A Tihić i Lagumdžija sada poručuju da od ranijeg dogovora sa Miloradom Dodikom, Draganom Čavićem i Mladenom Ivanićem, nema ništa ako se ponovo ne bude razgovaralo i „dogovorilo“ o ukidanju entitetskog glasanja nakon oktobarskih izbora.\nTako je Rezolucijom i taj doskorašnji kakav-takav dogovor o budućnosti BiH sasvim devalviran i ceo proces vraćen na početak. A dok su se u Sarajevu veselili, u Banjaluci su bili ogorčeni u toj meri da je premijer RS Milorad Dodik u prvoj reakciji, u svom prepoznatljivom stilu, poručio da „Savet Evrope tu Rezoluciju može da okači mačku o rep“. Onda su i Dodik i Čavić i Ivanić objašnjavali kako Rezolucija nije obavezujuća, ali su saopštili i da su svesni da će im tom Rezolucijom, nakon izbora, mahati pred nosom i bošnjački političari i svi drugi u Evropi koji podržavaju stavove u Sarajevu.\nTako će, na primer, mahati i stavom iz Rezolucije prema kojem su vlasti RS odgovorne i za „odbijanje da značajano učestvuju u radu Upravnog odbora Direkcije za reformu policije“, kao i za „ nedavnu odluku srpskih parlamentaraca da bojkotuju rad Predstavničkog doma, što sprečava usvajanje potrebnih zakona, kao što su državni zakon o visokom obrazovanju, jedna od neispunjenih obaveza prema Savetu Evrope“.\nAli, i ovde su stvari okrenute što naglavačke, što predstavljene uz prećutkivanje bitnih činjenica. Primera radi, sasvim je naopako predstavljen nedavni „bojkot“ Predstavničkog doma Parlamentarne skupštine BiH od strane srpskih poslanika. Oni se nisu pojavili na dve zakazane sednice ovog doma, uz poruku da će se vratiti čim se formira Državna komisija za ispitivanje okolonosti pod kojima su stradali Srbi, Bošnjaci, Hrvati, Jevreji i ostali tokom rata u Sarajevu, prema zaključku tog istog Predstavničkog doma još od pre dve i po godine. Iako nije izašao iz Parlamenta sa Srbima, njihovo insistiranje na formiranju Komisije tada je podržao i Zlatko Lagumdžija. A tek nakon srpskog „bojkota“ bošnjački članovi Saveta ministara BiH ekspresno su uradili ono što nisu činili sve to vreme: za desetak dana formirali su pomenutu Komisiju i srpski poslanici su se odmah vratili u Parlament BiH.\nAli, biće da isticanje „bojkota“ u rezoluciji predstavlja, zapravo, “preventivno upozorenje“ srpskim poslanicima kada se bude usvajao Zakon o visokom obrazovanju u BiH. Srbi su do sada pristali na zakonsku legislativu na nivou BiH, ali sada traže mali ustupak da bi prihvatili zakon u celosti: da se akreditovanje visokoškolskih ustanova vrši u entitetima, a ne na jednom mestu u Sarajevu. Natezanje o tome je u toku, ali mnogo više natezanja ima u procesu resktrukturisanja policijskih snaga. Vlasti RS povukle su iz Upravnog odbora (UO) Direkcije za restrukturisanje policijskih snaga u BiH svog jedinog člana, odnosno ostavili ga da prisustvuje sednicama UO u svojstvu posmatrača, nakon što je postalo jasno da bošnjački i hrvatski članovi UO nameravaju da „proguraju“ model policijske organizacije u BiH\nkoji odstupa od administrativne entitetske podele u BiH. Nije bilo teško primetiti da se, pod plaštom profesionalnih policijskih kriterijuma, namerava na „mala vrata“ zaobići Ustav RS i Ustav BiH, pa je Narodna skupština RS\ndonela Mišljenje u kojem se navodi da se „reforma policije mora sporovesti uz strogo poštovanje Ustava RS i Ustava BiH“. No, ovaj dokument UO uopšte nije želeo da razmatra, što je bio osnovni razlog za povlačenje direktora policije RS iz članstva u UO u status posmatrača. Bitno je pomenuti da je Narodna skupština ranije već pristala na jedinstveno zakonodavstvo na nivou BiH u oblasti javne bezbednosti, kao i na jedinstveni budžet, ali očekuje da joj se, u reorganizaciji policijskih snaga u BiH, ostavi policija RS sa ovlaštenjima da vodi istražne radnje za okružna tužilaštva u RS, a po potrebi i za „savezni“ Sud BiH, mada se taj sud sada uglavnom služi uslugama „savezne“ policije SIPA (Agencija za informacije i zaštitu). Proces restrukturisanja policijskih snaga sada je, dakle, potpuno blokiran, a najviši predstavnici RS već sada su najavili da će 30. septembra, kada Direkcija iznese svoj predlog, taj predlog u Narodnoj skupštini RS glatko odbiti, ukoliko ne bude sadržavao minimalne zahteve za opstanak policije RS. Zato sada Dodik, Čavić i Ivanić predlažu da se takav ishod preduhitri političkim dogovorom sa Tihićem i Lagumdžijom, ali oni odbijaju, s obrazloženjem da „sve treba rešiti u Direkciji“, zaobilazeći da kažu ima li Direkcija pravo i na zaobilaženje ustavne oranizacije BiH. “Šićardžijska politika“ u Sarajevu, kako voli da je nazove Dodik, računa, prosto, na odbijanje Narodne skupštine RS kako bi je zatim okrivili za „blokiranje pristupa evroatlantskim integracijama“, a onda prizvali predstavnike međunarodne zajednice na intervenciju. Ali - ništa novo, jer su „demokrate“ u Sarajevu takva „rešenja“ i do sada praktikovali.\nRezolucija, Srbija i BiH\nU Sarajevu su se posebno obradovali onim stavom u Rezoluciji u kojem se „posebno osuđuju nedavne izjave vlasti RS prema kojima, poput Crnogoraca, Srbi u BiH treba da imaju pravo na samoodređenje“. “Referen- dum o otcepljenju u RS nema ustavnu osnovu i sakupljanje 50 000 potpisa za takav referendum nema zakonsku osnovu“, navedeno je u Rezoluciji. Ali, upravo je „preporuka“ iz Rezolucije za ukidanje entitetskog glasanja, te neosnovane optužbe RS za opstrukciju, sada ojačala glasove za referendum o samoodređenju RS. “Rezolucija je dala legitimitet zahtevima za raspisivanje referenduma u RS. Onaj ko je hteo da zada udarac RS ovim je samo ojačao zahteve koji idu tako da se kaže da ako ne možemo biti partner u BiH, imamo pravo na svoj put. Jedan od mogućih puteva je referendum o statusu RS: da li ona želi ili ne da ostane u BiH. Međunarodna zajednica tvrdi da to nije legalno i prihvatljivo, ali referendum može da bude činjenica koju ne mogu mnogi da izbegnu kao takvu“, rekao je Dodik. A ni razmišljanje Čavića i Ivanića, a i svih ostalih srpskih političara u RS, ne seže dalje od ovog stava.\nDa Srbija nema nikakve veze sa pozivima na referendum u RS - kako bi to najradije voleli da čuju u Sarajevu - pokušao je da objasni predsednik Srbije Boris Tadić prilikom posete Sarajevu, koja se događala baš u vreme kada je u Strazburu usvajana Rezolucija. Na Tadiću je, dan ranije, primenjena „avazovština“, kako je nazivaju liberalni sarajevski intelektualci. Reč je o pojavi s kojom se, s vremena na vreme, služi „najtiražniji bh. dnevnik“ pozivajući se na „ekskluzivno senzacionalna saznanja“: u ovom slučaju, “saznalo“ se da je Tadić sa hrvatskim predsednikom Stjepanom Mesićem „razgovarao o podeli BiH“. “Dogovor“ je demantovan nekoliko puta, ali, naposletku, Tadićevoj poseti Sarajevu dat je sasvim drugačiji značaj od onog koji je trebalo da ima. Elem, Tadićeva izričita rečenica da „celovitost BiH jeste interes Srbije“ u najtiražnijim sarajevskim novinama doživljena je kao priznanje nemoći da Srbija više nije u mogućnosti da utiče na prilike u BiH, a ne kao dobronameran komšijski gest . Nije puno vredelo ni što je Tadić odbacio i mogućnost referenduma u RS i „bilo kakvo povezivanje budućeg statusa Kosova sa teritorijalnim integritetom i suverenitetom BiH“. Tadić, prosto, nije dobio eksplicitan odgovor da ni u Sarajevu „ne vole uopšte da razmišljaju o nezavisnom Kosovu“, kako je sam predsednik Srbije to rekao. Takav odgovor sarajevskih komšija možda se nije ni mogao očekivati, imajući u vidu dosadašnje likovanje u bošnjačkoj javnosti nakon ishoda crnogorskog referenduma i opšteprihvaćenog podrugivanja na račun Srbije u pogledu ishoda pregovora o statusu Kosmeta .\nAli, kako je već neko lepo primetio u Banjaluci, u ovom trenutku nema države kojoj bi bilo više u interesu da Kosmet ostane u sastavu Srbije, makar to bilo i samo formalno, - od same BiH. Drugim rečima, u Sarajevu i u Mostaru bi jasno i nedosmisleno trebalo da pokažu volju da poštuju princip po kojem nema menjanja granica u regionu i kada je reč o Kosmetu, a ne samo kada se govori o BiH. To bi trebalo da učine zbog sebe, a ne zbog Srbije, jer jedino tako imaće puno pravo da nazovu neosnovanim priče o referendumu u RS. U zluradosti zbog eventualnog srpskog gubitka Kosmeta, bez obzira ima li ili nema bilo kakve povezanosti statusa Kosmeta i RS, može se stići jedino na ivicu duboke provalije. A kad se u tu provaliju upadne, onda se iz nje veoma teško izlazi.


Beta 6. septembra 2017. 10:50\n„Ne treba da se prepustimo emocijama i sateramo Pjongjang u ćošak. Kao nikada do sada svi treba da pokažu uzdržanost i da ne čine korake koji bi vodili ka eskalaciji i tenzijama“, rekao je Putin posle sastanka sa južnokorejskim liderom Mun Džae-inom, na marginama konferencije o ekonomskom razvoju ruskog Dalekog istoka u Vladivostoku.\nMun nije iznosio detalje razgovora ali je rekao da su se on i Putin saglasili da je ključno smanjiti napetosti u regionu i „brzo rešiti“ bezbednosne izazove koje postavlja Severna Koreja. On je pre sastanka sa Putinom rekao da bi situacija mogla da izmakne kontroli ako se ne zaustave severnokorejski nuklearni i raketni testovi.\nJužnokorejski lider je više puta pozivao Rusiju da podrži jače sankcije Severnoj Koreji.\nPutin je juče u Kini osudio probu kao provokativnu ali i dodao da Rusija sankcije Severnoj Koreji smatra „beskorisnim i neefikasnim“.\nJapanski premijer Šinzo Abe, koji će sutra razgovarati sa Putinom, rekao je pre dolaska u Vladivostok da „Severna Koreja mora shvatiti da za nju ne postoji svetla budućnost ako nastavi trenutnim putem“.


Mediji: Premijer Srbije znao za aktivnosti Rodoljuba Radulovića\nPremijer Srbije Ivica Dačić bio je upoznat sa aktivnostima Rodoljuba Radulovića, člana narko-klana Darka Šarića, piše današnji Blic, pozivajući se na izvor koji je imao uvid u dokumenta Tužilaštva za organizovani kriminal.\nO susretima premijera i Radulovića, svedoče audio i video zapisi policije, tužilaštva, ali i Bezbednosno informativne agencije (BIA) koji su rađeni po nalogu posebnog odeljenja Specijalnog suda,navodi beogradski list.\nPrema pisanju Blica, Dačić se tokom 2008. i 2009. u više navrata video i komunicirao sa Rodoljubom Radulovićem, a u razgovorima Šarića i Radulovića premijer Srbije je šifrovano nazivan "drugom".\nI godinu dana ranije zabeleženi su kontakti.\nOptužnica protiv Radulovića zbog šverca 1,8 tona kokaina iz Južne Amerike u Evropu, potvrđena je pre tri dana u Višem sudu u Beogradu, ali postoji mogućnost da se procesuira još neko delo ovog čoveka iz vrha narko-kartela Darka Šarića, izjavio je tužilac za organizovani kriminal Miljko Radisavljević.\nOsim radnji navedenih u optužnici od oktobra prošle godine, istražujemo i druge aktivnosti Radulovića koje su povezane sa klanom Šarića, rekao je Radisavljević za "Blic".


Nove, savremene bove na celom toku Dunava |\nHome > PRIVREDA > Nove, savremene bove na celom toku Dunava\nBEOGRAD, 1. novembar 2018 – Potpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović najavila je danas uvođenje najsavremenije navigacione signalizacije u vodni saobraćaj – bova vidljivih u svim uslovima.\nOna je na predstavljanju projekta „Integracija sistema za praćenje plovidbe na Dunavu“ kazala da je Srbija prva zemlja u Evropi, na celom toku Dunava, koja će imati ovakvu signalizaciju, vidljivu bilo da je dan, noć, magla ili jak sneg, uz napomenu da će stare bove biti premeštene na Savu.\nVrednost ovog projekta 2,5 miliona evra, a ukupna vrednost svih projekata u vodnom saobraćaju u Srbiji 204 miliona evra.\n„Posle dve decenije započeli smo prve radove na uređenju plovnog puta na Dunavu, vrednom 10 miliona evra, kreće rekonstrukcija brodske prevodnice ’Đerdap 1’“, rekla je Mihajlović i dodala da će sledeće godine početi izgradnja teretnog terminala u luci Smederevo, a u toku je i izrada prostornog plana za novu luku u Beogradu.\nPrema njenim rečima, svi ovi projekti imaju za cilj da se do 2021. godine Dunav poveže sa putnim i železničkim Koridorom 10, kao i da se Srbija vodnim putem poveže sa okolnim zemljama.\nMihajlović je naglasila da je cilj i da se dodatno poveća obim prevoza robe Dunavom, koji je, u odnosu na 2014. godinu, povećan sa sedam na 12 miliona, a do 2021. iznosiće 15 miliona tona.\nŠef Delegacije EU u Srbiji Sem Fabrici naveo je istom priliko da se ovim projektom, koji je važan iz više razloga, pokriva celokupna deonica Dunava kroz Srbiju. On je precizirao da je EU do sada investirala više od 25 miliona evra za projekte na Dunavu sa ciljem da reka postane bezbednija, čistija i prohodnija za plovidbu. Prema njegovim rečima, ovaj projekat će doprineti i privrednom rastu zemlje, s obzirom na to da će omogućiti bržu i lakšu plovidbu u svim vremenskim uslovima, navodi se u saopštenju Ministarstva građevinarstva, saobraćaja i infrastrukture.\nBEOGRAD, 3. decembar 2019 – Ministarstvo građevinarstva, saobraćaja i...\nBEOGRAD/ SMEDEREVSKA PALANKA, 27. novembar 2019 – Prodaja dela...\n07/12/2019, 10:28 pm


Korištenje znakovnog jezika u programskim sadržajima TVSA bila je tema današnjeg sastanka ministra pravde i uprave Kantona Sarajevo Maria Nenadića, predstavnika Udruženja gluhih Kantona Sarajevo i direktora ove televizijske kuće Elvira Resića.\nIstaknuto je da bi resorno ministarstvo trebalo da iznađe mogućnosti za angažiranje tumača znakovnog jezika u polusatnom Dnevniku koji se emitira svakodnevno u programu TVSA u 18.30 sati, kao i za sjednice Skupštine KS koje prenosi ovaj medij.\nTakođer je neophodno generalno poboljšati pristup informacijama gluhim osobama, a kako su predstavnici Udruženja istakli, javni medijski servisi u BiH i regionu ne prevode informativne emisije znakovnim jezikom u potpunosti, te da je otežavajuća okolnost i to da su u KS-u trenutno angažirana samo tri prevodioca za znakovni jezik.\nMinistar Nenadić je kazao da se ovo pitanje što prije treba riješiti, a dok se ne steknu uvjeti za osiguranje prevođenja kompletne sjednice Skupštine KS, predložio je da se svakih sat vremena njenog trajanja sačine sumirani pregledi zaključaka te da se kroz tehnička i druga rješenja iznađu mogućnosti za njihov prijevod i televizijski prijenos.\nDo narednog zajedničkog sastanka sa predstavnicima Udruženja, detaljno će biti razmotreno pitanje osiguranja prijevoda znakovnim jezikom Centralne informativne emisije TVSA svakodnevno u 18.30 sati, kao i ostali neophodni personalni i tehnički kapaciteti, dogovoreno je ovom prilikom.\nUime Udruženja, današnjem sastanku su prisustvovale predsjednica Mirsada Muratović, sekretar Jadranka Sidro i tumač znakovnog jezika Tea Sidro, saopćeno je iz Press službe KS.\nAfganistan: SAD pokrenule zračne napade nakon ranjavanja vojnika 12.01.2018 15:49\nAmerički mediji tvrde: Nurkić napušta Portland i odlazi u jednu od najslavnijih ekipa svijeta 12.01.2018 15:55


Srpska lista zamrzava učešće u radu skupštine i vlade Kosova\nU saopštenju se navodi i da će Mirjana Jevtić napustiti ministarstvo lokalne samouprave\nSrpska lista je saopštila danas da njeni poslanici zamrzavaju učešće u radu kosovske skupštine i vlade.\nU saopštenju koje je potpisao šef poslaničkog kluba i predsednik Srpske liste Slavko Simić, takođe se navodi da će Mirjana Jevtić napustiti ministarstvo lokalne samouprave.\n"Aleksandar Vučić je predsednik naše jedine Vlade i njegov autoritet je kako za nas tako i za sve Srbe na KiM nesporan. Zato mi poslanici Srpske liste u parlamentu privremenih institucija na KiM objavljujemo da ćemo sprovesti sve odluke predsednika Vučića i da zamrzavamo svoje učešće u radu Skupštine i Vlade KiM", stoji u saopštenju.\n"Niko za Srbe na KiM nije uradio više od Aleksandra Vučića i borba Srpskog naroda na KiM nije moguća i neće biti uspešna ukoliko iz bilo kog razloga ne bude postojalo jedinstvo i tesna veza između pretstavnika Srba na KiM i predsednika Vlade Republike Srbije Aleksandra Vučića", navodi se u saopštenju.\n"Aleksandar Vučić ima naše puno poverenje i zahvalnost za trud i posvećenost rešavanju naših problema, Vučić je naš premijer, a ne Mustafa, tako je bilo i tako će biti", ističe se u saopštenju.


Mihajlovićeva: Cilj promena u energetskom sektoru - zelena Srbija do 2050. godine - Radio Luna\nPočetna Srbija i region Mihajlovićeva: Cilj promena u energetskom sektoru - zelena Srbija do 2050. godine\nFoto Press služba Mnistarstva energetike i rudarstva\nPotpredsednica Vlade Republike Srbije i ministarka rudarstva i energetike, prof. dr Zorana Mihajlović, rekla je danas da je cilj promena koje je Ministarstvo pokrenulo u energetskom sektoru da Srbija ima dovoljno energije dobrog kvaliteta i da se više energije dobija iz obnovljivih izvora, kako bismo do 2050. godine mogli da govorimo o zelenoj energetici i zelenoj Srbiji.\nMihajlovićeva je, predstavljajući izveštaj o radu Ministarstva za prva tri meseca, rekla da se promene u energetskom sektoru odvijaju na tri koloseka – kroz izmene ključnih zakona, reformisanje velikih preduzeća i povećanje investicija u energetskom sektoru.\n”Ministarstvo je pripremilo nacrte četiri zakona iz oblasti energetike i rudarstva, od kojih su dva nova zakona koja uređuju energetsku efikasnost i obnovljive izvore energije. Novim zakonom o OIE uvešćemo aukcije kao model podsticaja, konkurenciju proizvođača, i očekujem da već u 2021. godini imamo drugačiju sliku o korišćenju OIE. Ciljevi su nam da povećamo udeo OIE u ukupnoj potrošnji energije, i zelena Srbija do 2050. godine”, rekla je Mihajlovićeva predstavljajući Informaciju o radu Ministarstva rudarstva i energetike za period oktobar-decembar 2020, koju je danas usvojio Odbor za privredu, regionalni razvoj, trgovinu, turizam i energetiku Narodne skupštine.\nOna je najavila da će podzakonska akta na osnovu novih zakona biti završena u narednih 3-6 meseci, uključujući i propise o ugroženim potrošačima struje, gasa, toplotne energije, kako bi se obezbedilo da veći broj koristi povlastice koje daje država, a da se s druge stran, više bavimo politikom cena struje gasa i toplotne energije.\nDrugi kolosek promena u energetskom sektoru odnosi se na reformisanje velikih javnih preduzeća za koji je, kako je navela, potrebna i politička podrška, jer svi podaci pokazuju da postoji mnogo problema i u EPS-u i u „Srbijagasu“.\n”U „Elektoprivredi Srbije“ sprovođenje odluke Vlade o reorganizaciji zasad ide po planu i očekujemo da bude završeno do maja. Više problema i opstrukcija imamo u „Srbijagasu“, ali i tu odluke Vlade moraju da se sprovedu ako ne želimo da imamo najviše cene gasa sa industriju u Evropi, a pitanje je i koliko je realna cena gasa za domaćinstva jer nema konkurencije”, navela je ona.\nGovoreći o trećem pravcu promena u energetskom sektoru, povećanju investicija, potpredsednica Vlade je rekla da je vrednost aktuelnih i potencijalnih projekata u ovom resoru oko 10 milijardi evra i da je važno da se investicije i brže realizuju i da se adekvatno definišu prioriteti za investiranje u sektoru električne energije, gasa i toplotne energije.\n”S druge strane, nijedna odluka u oblasti energetike i nijedna investicija ne može da se donese bez povezivanja sa zaštitom životne sredine i klimatski neutralnim razvojem, jer ćemo postepeno sklanjati iz upotrebe određene kapacitete i povećavati korišćenje obnovljivih izvora energije, kako bismo do 2050. mogli da govorimo o zelenoj energetici i zelenoj Srbiji”, rekla je Mihajlovićeva.\n„Mi imamo najnižu cenu električne energije u Evropi i cilj treba da bude da naši građani ne budu pogođeni cenama, a da EPS bude modernija i uspešnija kompanija”, naveo je Arsić, i dodao da očekuje dobru saradnju sa Ministarstvom.


6 ekonomskih preporuka za Srbiju - Bizlife.rs\n14:52 Beograd, 25.05.2018.\nPredstavnici zemalja članica EU, Zapadnog Balkana i Turske, Evropske komisije i Evropske centralne banke, kao i predstavnici centralnih banaka zemalja Zapadnog Balkana i Turske, usvojil su danas u Btriselu zajedničke zaključke u kojima su iznete i preporuke za sve zemlje regiona.\nU delu koji se odnosi na Srbiju navodi se i šest preporuka.\nSrbiji se, kao prvo, ukazuje se na potrebu da srednjoročno izbalansira budžet i usvoji kredibilan i obavezujući sistem fiskalnih pravila.\nKao drugo, ističe se potreba povećanja kapitalnih investicija i razvijanja jedinstvenog sistema njihovog planiranja bez obzira na izvor finansiranja.\nTreća preporuka za Srbiju je da monetarna politika treba da vodi ostvarivanju planirane inflacije, dok je istovremeno potrebno nastaviti primenu strategije za smanjenje nenaplativih kredita, kao i okončati privatizaciju preostalih državnih banaka, ali uz dalje podsticanje većeg korišćenja domaće valute.\nKao četvrto, Srbija treba da poveća investiranje u energetski sektor, a da paralelno uz to poveća i energetsku efikasnost, kao i da okonča razdvajanje i restrukturiranje vodećih preduzeća iz te oblasti.\nOd Srbije se očekuje i da usvoji novu industrijsku strategiju, da uskladi instrumente subvencija sa pravilima državne pomoći, da učini predvidivim parafiskalne namete, kao i fitosanitarnu kontrolu na granicama.\nŠesta preporuka je da je potrebno smanjenje poreza i doprinosa na najniže plate, uključivanje nezaposlenih u aktivne mere tržišta rada, uključivanje relevantnih institucija u razvoj dualnog obrazovanja, kao i borba protiv neprijavljenog rada.\neu ekonomija Srbija preporuke


SVEČANI DOČEK Čuveni balkon čeka srpske olimpijce! - MaxBet Sport\nSVEČANI DOČEK Čuveni balkon čeka srpske olimpijce!\n08.08.2021. Ažurirana vest: 08.08.2021. u 20:02\nPlato ispred Skupštine grada Beograda i u utorak će biti ispunjen (Foto: Starsport)\nJedna lepa praksa, uvedena još 1995. godine, biće nastavljena. Na platou ispred Skupštine Beograda, na čuvenom balkonu, u utorak, 10. avgusta uveče, biće upriličen svečani doček Olimpijskog tima Srbije.\n– Grad Beograd i cela Srbija s velikim ponosom čestitaju našim olimpijcima osvajanje devet medalja na Igrama u Tokiju – izjavio je predsednik Skupštine grada Beograda Nikola Nikodijević.\nTom prilikom najavio je da će tradicija i ovog puta biti ispoštovana.\n– Ovaj veliki uspeh Olimpijskog tima Srbije Beograđani žele da proslave s neskrivenim uzbuđenjem i zato će na platou ispred Skupštine grada Beograda u utorak, 10. avgusta s početkom u 21:00 čas biti ogranizovan doček olimpijaca – saopštio je Nikodijević.\nZa sve Beograđane koji budu došli da pozdrave naše olimpijce, biće organizovan muzičko-sportski program, o čemu će javnost biti detaljnije obaveštena u ponedeljak, navodi se u saopštenju Skupštine grada Beograda.\nAsovi ne mogu da razočaraju\nŠOU PRED KAMERAMA Nova hit izjava Dušana Mandića (VIDEO)\nTagovi:jovana prekovićmilica mandićTop3Vaterpolo reprezentacija Srbije\nNiko kao Filip Filipović\nDODATAK NA BRONZU Tijana dobila još jedno prestižno priznanje


Japan pogubio troje osuđenika, prva smrtna kazna pod Kisidom\nTanjug 21. decembra 2021. 06:22\nTOKIO – U Japanu je danas pogubljeno troje osuđenika, što je prvi put da je pod vladom premijera Fumija Kišide izvršena smrtna kazna i prvo pogubljenje u zemlji u skoro dve godine, javila je japanska agencija Kjodo njuz.\nJedan od ubijenih bio je 65-godišnji muškarac osuđen za ubod nožem i ubistvo sedam svojih rođaka 2004. godine, navodi Kjodo.\nSmrtna kazna se u Japanu sprovodi vešanjem, a zatvorenici se obaveštavaju o izvršenju samo nekoliko sati pre izvršenja pogubljenja.\nTa praksa je, međutim, izazvala osude grupa za zaštitu ljudskih prava zbog stresa koji donosi osuđenicima na smrt, kojima bi svaki dan mogao biti poslednji.\nDva osuđenika na smrt su u novembru pokrenula tužbu protiv vlade, zahtevajući promenu prakse i kompenzaciju.\nSjedinjene Države i Japan su jedine industrijalizovane demokratije koje još uvek sprovode smrtnu kaznu, a grupe za ljudska prava kao što je „Amnesti internešenel“ zahtevaju promenu te prakse decenijama.\nPoslednje pogubljenje u Japanu bilo je 26. decembra 2019. godine, prenosi Kjodo.\nUkrajina najavila demarš Hrvatskoj zbog izjava Milanovića\nRim protiv sastanka privrednika sa Putinom, Kremlj poriče\nRusija raspisala poternicu za bratom Alekseja Navaljnog\nPolitiko: Hrvatska operacija sejanja konfuzije\nAustrija u ponedeljak ukida lokdaun za nevakcinisane\nDmitrij Peskov: Lične sankcije Putinu bile bi politički…


Svetske vesti - Četvrtak 25.07.2019 - 13:04\nSeverna Koreja lansirala je dva neidentifikovana projektila u more kod svoje istočne obale, saopštili su zvaničnici Južne Koreje\nPrvo lansiranje nakon dogovora sa Trampom FOTO: AP\nSeverna Koreja lansirala je dva neidentifikovana projektila u more kod svoje istočne obale, saopštili su zvaničnici Južne Koreje, dok je japanska vlada navela da su u pitanju balistički projektili.\nKako je naveo Generalštab južnokorejske vojske, projektili su lansirani iz oblasti u blizini grada Vonsan na istoku Severne Koreje, preneo je u sredu AP.\nKako stoji u saopštenju, projektili su leteli 430 kilometara.\nIzvori iz Japana naveli su da su projektili pali u vodu pre nego što šu stigli do japanske ekskluzivne ekonomske zone, ali je premijer Šinzo Abe je rekao da oni ne predstavljaju pretnju za nacionalnu bezbednost, prenosi Kjodo.\nJapanski ministar odbrane Takeši Ivajna izjavio je da su projektili bili isti tip kratkodometnih balističkih raketa koje je Pjongjang ispalio u maju i podsetio da njihovo lansiranje predstavlja kršenje rezolucija Ujedinjenih nacija kojim se Severnoj Koreji zabranjuje da koristi balističku tehnologiju.\nOvo je bilo prvo lansiranje balističkih projektila koje je izvela Severna Koreja nakon što su se njen lider Kim Džong Un i američki predsednik Dionald Tramp 30. juna dogoovrili da nastave pregovore između dve zemlje o denuklearizaciji, navodi Kjodo.


Počinje Bundesliga: Bajernov pad - sad ili nikad! | BN\nPočinje Bundesliga: Bajernov pad - sad ili nikad!\nČini se da Dortmund i Lajpcig imaju kapacitet da konačno zaustave dominaciju Bavaraca.\nFudbal 16.08.2019 | 15:36\nPrvi put posle dosta vremena fanovi Bundeslige se pripremaju za novu sezonu ne znajući ko će za devet meseci podići čuvenu Salataru namenjenu novom šampionu Nemačke. Aktuelni vladar Bajern iz Minhena otvara poteru za osmom uzastopnom titulom u petak uveče protiv Herte, ali i Borusija iz Dortmunda i Lajpcig imaju svoje ambicije i potrudiće se da im pokvare sve planove ove sezone.\nJasno je zašto mnogi vide Bavarce na vrhu i sledećeg leta, posebno nakon što je prošle sezone Borusija nesrećno izgubila ogromnih devet bodova razlike i poklonila „masteršale“ velikom rivalu. Šampioni ulaze u drugu sezonu pod Nikom Kovačem, iako je hrvatski trener bio u opasnosti da izgubi posao čim su rezultati bili u ćorsokaku. Minhenski klub je tokom leta uložio dosta u renoviranje odbrane kako bi rešio defanzivne probleme (kupovina svetskih šampiona Ernandeza i Pavara za 115.000.000 evra), dok je nedavni dolazak Ivana Perišića iz Intera odgovor na praznine nastale odlaskom Arjena Robena i Franka Riberija iz kluba tokom leta.\nNjihov glavni protivnik će nesumnjivo biti Borusija iz Dortmunda. Oko ovog tima tokom leta je bilo dosta pozitivne energije posebno jer je trener Lusijen Favr produžio ugovor i nastavio ambiciozan projekat. Milioneri su se ponašali u skladu sa nadimkom i uložili čak 130.000.000 evra u pojačanja, a dolazak asova kao što su Torgan Azar ili Julijan Brant, zatim i povratak Matsa Humelsa jasan su nagoveštaj ambicija ovog tima. Opšte je mišljenje da još od ere Jirgena Klopa Borusija nije imala ovako jak sastav i da ima vrlo dobre šanse da se domogne šampionske titule pored Bajerna koji još uvek pokušava da se pojača.\nŠto se tiče Lajpciga, Crveni bikovi prošle sezone nisu bili pretnja vodećem tandemu, ali nastupajuća sezona – u kojoj slave i deset godina od osnivanja kluba – mogla bi da bude motiv da barem jedan trofej stigne na istok Nemačke. Projekat Red Bula i dalje je među najomraženijim u ostatku Nemačke i predstavlja antitezu svega što nemački fudbal jeste i zbog čega je atraktivan. Ali tu su kvalitetni fudbaleri koji svakako mogu da se nose sa igračima Bajerna ili Borusije. Tokom leta potrošeno je oko 52.000.000 evra na nadogradnju ionako odličnog tima koji predvode Upamekano, Verner ili Jusuf Poulsen, a tu je i novi trener Julijan Nagelsman (stigao iz Hofenhajma) od koga očekuju da približi Lajpcig borbi za titulu.\nDok su mnogi tipovali na Bajer iz Leverkuzena kao na izazivača za Salataru još prošle sezone, ovaj tim se na početku našao u zoni ispadanja i tek dolaskom Holanđanina Petera Boša umesto smenjenog Hajka Helriha uspeli su da pronađu pravu formu. Nakon letnjih priprema i dobrih investicija na transfer pijaci (Demirbaj, Amiri i Musa Dijabi) uz ostanak sjajnog Haverca u Bajeru se nadaju da će ostvariti minimum ambicija, a to je plasman u top četiri tima Bundeslige.\nSlično kao u Lajpcigu i u Borusiji iz Menhengladbaha se nadaju novom početku s novim trenerom, talentovanim Markom Rozeom koji je stigao iz Red Bul Salcburga. Prošle sezone Ždrepcima je promakla Liga šampiona za samo tri boda, ali je ovaj klub uspeo da zadrži većinu fudbalera (izuzev Azara) koji imaju solidno iskustvo i kvalitet da napadnu sam vrh.\nNova sezona mogla bi da donese i novi povratak Verdera iz Bremena, nekadašnjeg šampiona koji se konačno probudio i izašao iz proseka. Fanovi na severu Nemačke su opasno „naloženi“ nakon prošlogodišnjeg osmog mesta, a talentovani igrači kao što su Maksimilijan Egeštajn ili Milot Rašica pod vođstvom odličnog mladog trenera Florijana Kofelda mogli bi da vrate Verder na međunarodnu scenu.\nNe treba nikako zaboraviti u ovoj priči i Volfzburg koji se posle dva uzastopna bitisanja u baražu za opstanak prošle sezone izborio za Ligu Evrope. Vukovi su doveli nekoliko dobrih pojačanja poput Ksavera Šlagera i Kevina Mbabua koji će uz novog trenera Olivera Glaznera probati da izdignu klub iz grada Folksvagena na još veći nivo.\nAjntraht je prodao Luku Jovića, ali doveo i zamenu u vidu Dejana Joveljića, pa će sa Mijatom Gaćinovićem i Filipom Kostićem i dalje imati srpsku osovinu u borbi za što bolji plasman i barem Ligu Evrope. Izlazak na međunarodnu scenu posle nekoliko godina sanja i Herta koja je u svrhu tog cilja produžila za još sezonu pozajmicu Marka Grujića iz Liverpula. Srbin je prošle godine bio jedan od najboljih igrača Stare dame, a biće adut i novog trenera Ante Čovića. Matija Nastasić i Šalke prolaze kroz turbulentan period i tranziciju posle loša sezone, a ni reprezentativac Miloš Veljković iz Verdera nema čemu da se nada nakon propuštenih priprema zbog povrede i dolaska Omera Topraka iz Borusije Dortmund.\nKao prvoplasirani tim iz Cvajte koji se vratio posle samo jedne sezone u nižem rangu, Keln spada među favorite da lako opstane u Bundesligi sledeće godine. Istina, teška pobeda nedavno u kupu nad drugoligašem Vehenom malo je prodrmala čitav klub, ali novi trener Bejerlorzer ima na raspolaganju dobar tim i iskusnog Antonija Modesta koji je za bundesligaške uslove prava golgeterska zver.\nZa razliku od Jarčeva, Paderborn, tim koji je u septembru 2014. čak bio i prvoplasirani u Bundesligi, prošao je od tada najčudniji fudbalski put. Umesto da završe u Regionalnoj ligi pre ravno dve godine, oni su na uštrb Minhena 1860 za zelenim stolom opstali u trećoj ligi i za samo dve sezone čudesno došli do elitnog ranga. Možda čak i da to sami nisu hteli...\nSlična je priča i sa trećim novajlijom iz Cvajte Unionom iz Berlina koji je kroz baraž srećno zahvaljujući golovima u gostima, izbacio Štutgart i prvi put u istoriji ušao u najveći rang nemačkog fudbala. Opšti je utisak je da će baš ova dva kluba biti najsrećniji ukoliko i dogodine opstanu u najvišem rangu nemačkog fudbala.


Sajber hronika, 12.12.2013, 06:53 AM\nNemačka savezna kriminalistička policija (BKA) uhapsila je dve osobe zbog sumnje da su odgovorne za stvaranje bot mreže Skynet koju su prošle godine otkrili stručnjaci nemačkog proizvođača antivirusa, kompanije G Data. Treća osoba koja je predmet istrage i sa kojom je policija obavila razgovor još uvek je na slobodi.\nZbog istrage koja je u toku iz saopštenja policije izostali su detalji o malveru kao i informacije o uhapšenima. Ipak, stručnjaci veruju da je jedan od uhapšenih autor ozloglašenog malvera Skynet, čiji se kod oslanja na kod još poznatijeg malvera, bankarskog Trojanca ZeuS.\nSkynet je sposoban za obavljanje različitih zadataka. Malver je dizajniran za krađu bakarskih kredencijala, pokretanje DDoS napada i kopanje bitcoina. Bot mreža je kontrolisana sa IRC servera sakrivenog iza Tor mreže, da bi se sprečilo delovanje stručnjaka koji bi mogli da identifikuju operatere bot mreže i da ugase server.\nPrema saopštenju nemačke policije, uhapšene su dve osobe zbog sumnje da su uz pomoć malvera nezakonito generisale bitcoine čija je trenutna tržišna vrednost veća od 700000 evra. Prilikom pretresa policija je zaplenila bitcoine zajedno sa ostalim dokazima koji će se koristiti protiv osumnjičenih pred sudom.\nNemačka policija je 3. decembra obavila pretrese stanova osumnjičenih i pronašla dokaze i o hakerskim aktivnostima koje nisu u vezi sa Skynet bot mrežom, kao i dokaze o prevarama i distribuciji pornografskog materijala zaštićenog autorskim pravima.\nIako u saopštenju policije nije spomenuta bot mreža Skynet, Tomas Zibert, stručnjak kompanije G Data je potvrdio da je 3. decembra nemačka policija uhapsila autore Skynet-a.\nTri dana kasnije, sa Twitter naloga autora Skynet-a @skynetbnet je objavljen tvit sledeće sadržine: „Imate pogrešnog čoveka. Upotrebite ovaj tvit kao dokaz da postupite ispravno i oslobodite ga.“\nSajt MalwareTech piše da je verovatno reč o automatskom tvitu ili da je autor malvera zatražio od prijatelja da objavi to u slučaju njegovog hapšenja.\nNije jasno da li je policija ugasila servere Skynet bot mreže, ali posle 6. decembra sa pomenutog Twitter naloga nije objavljen nijedan tvit. Pre nego što je objavljeno saopštenje policije o hapšenjima, sa naloga @skynetbnet je objavljeno da autor radi na novom Skynet malveru i da koristi procureli kod Trojanca Carberp.


Novim zakonima do bolje privredne uvezanosti /VIDEO/ - NTV Arena Bijeljina\nNovim zakonima do bolje privredne uvezanosti /VIDEO/\nNovim zakonom o slobodnim zonama, između ostalog, biće omogućena bolja uvezanost opvdašnjih privrednika i privrednih subjekata iz Srbije zainteresovanih za poslovanje i investicije u Srpskoj, kaže resorni ministar.\nMinistarstvo će kaže Petričević pomoći i da se unaprijedi i proširi ekonomska saradnja Srpske i Norveške i obezbijede sertifikacija, atesti i sve što je potrebno da bi privrednici nastupili na zahtjevnom norveškom tržištu.\nNorveška, BiH i Republika Srpska imaju odlične bilateralne odnose, ali u proteklom periodu nedostajali su nam pravi poslovni i komercijalni odnosi u oblastima trgovine i investicija. Postoji nekoliko privrednih oblasti u Srpskoj za koje norveški investitori imaju interes, rekao je u Banjaluci ambasador Norveške u BiH.\nZajednička izjava SDS, PDP i DNS: “Što prije do nove većine u Narodnoj skupštini Republike Srpske” /VIDEO/\nBijeljina: Dobri rezultati u preduzetništvu /VIDEO/


Osim očuvanja zdravlja ljudi, što je primarni zadatak, neophodno je, dodaju, sačuvati i radna mjesta i privredu u cjelini, kao osnov za normalno funkcionisanje sistema po prestanku ovih okolnosti\nPrivredna komora Republike Srpske dostavila je nadležnim institucijama tog entiteta i Bosne i Hercegovine prijedlog mjera podrške privredi s ciljem ublažavanja posljedica uticaja virusa korona na privredu.\n– Imajući u vidu stepen složenosti i težinu situacije u kojoj se nalazimo i obavještenja partnera iz inostranstva o obustavi rada i narudžbi u naredna dva, pa čak i četiri mjeseca, što će dodatno otežati uslove za oporavak u privredi, neophodno je kreirati adekvatne mjere koje će doprinijeti očuvanju radnih mjesta, ali i obezbjeđivanju većeg stepena sigurnosti privrednim društvima za prevazilaženje ove krize – naveli su iz Komore.\nOsim očuvanja zdravlja ljudi, što je primarni zadatak, neophodno je, dodaju, sačuvati i radna mjesta i privredu u cjelini, kao osnov za normalno funkcionisanje sistema po prestanku ovih okolnosti.\nS tim u vezi, smatraju da je neophodno da Vlada RS razmotri mogućnost da se zaposlenima u djelatnostima kojima je zbog odluka, naredbi i zaključaka Vlade RS zabranjen rad, za period od stupanja na snagu Zaključka o zabrani rada pa sve do prestanka okolnosti zbog kojih je rad zabranjen, obezbijedi naknada u iznosu najniže plate u bruto iznosu, propisane odlukom o najnižoj zaradi.\nIsto traže i za zaposlene u privrednim subjektima, koji su zbog pojave i uticaja virusa korona onemogućeni da realizuju svoje poslovne aktivnosti u punom kapacitetu ili su poslovni procesi u potpunosti obustavljeni, zbog čega su radnici upućeni na različite vidove plaćenog odsustva, čekanje ili smanjenje radnog angažmana na pola radnog vremena.\nNeophodno je, navode između ostalog, i da se pokrene inicijativa prema Upravi za indirektno oporezivanje BiH i uvede mjera kojom bi se omogućilo produžavanje roka plaćanja PDV i maksimalno moguće skraćenje roka povrata PDV.\n-Ova mjera bi imala neutralan efekat na Budžet BiH, a istovremeno bi domaćoj privredi olakšala uslove poslovanja u krizi – smatraju.\nAnaliza ankete i kontakti sa privredncima pokazali su, naglašava se u saopćenju iz Privredne komore, brojne kompleksne situacije koje je izazvala pojava virusa korona, a koje se odnose na pad broja narudžbi, otkazivanje ugovora i narudžbi, komplikacije u isporuci, odnosno izvozu robe i uvozu repromaterijala za potrebe domaće proizvodnje, prestanak rada partnera u inostranstvu.\nProblem je i smanjenje tehnološkog procesa na minimum, zabrane i ograničenja rada u pojedinim djelatnostima, obustava proizvodnih i uslužnih procesa u potpunosti i posljedično izostanak velikog broja zaposlenih zbog navedene situacije, kao i odsustvo radnika zbog izolacije i zaraženosti virusom korona i obustave rada u privrednim društvima u kojima se identifikuju lica zaražena virusom korona.


Mari osvojio prvi turnir ove sezone\n– September 28, 2014Posted in: ATP/WTA\nViše od godinu dana trebalo je Britancu Endi Mariju da ponovo trijumfuje na nekom ATP turniru. On je dobio specijalnu pozivnicu za učešće na turniru u Šendženu i preko Tomija Robreda stigao je do titule. Mari je u finalu nadigrao Španca sa 5-7, 7-6, 6-1 posle dva sata i 33 minuta igre.\nTreba istaći da je u taj-brejku drugog seta Mari spasio čak četiris vezane meč lopte, a kada je dobio taj-brejk sa 11-9 znalo se da je bliži tituli od Robreda. Treći set bio je rutinski za Britanca koji ga je dobio veoma ubedljivo sa 6-1.\nŠkot je ovim trijumfom stigao do desete pozicije u rangiranju tenisera za završni turnir u Londonu, na kojem će učestvovati osmorica najboljih iz 2014. godine. Mari ima 105 bodova manje od Tomaša Berdiha koji je trenutno osmi, a slede turniri u Pekingu, Tokiju i Šangaju do kraja azijske turneje.


Srpski sabor kod Vučića: Šta je pozadina?\nNaslovna Republika Srpska Srpski sabor kod Vučića: Šta je pozadina?\nSve se izdešavalo u kratkom roku: posjeta Lavrova koja je zatalasala region, Dodikov intenzivni pritisak na Vučića i najava ukidanja Republike Srpske i nesposobnost Vlade RS da odgovori na sve veću finansijsku i ekonomsku krizu. A sada je 28. 12. najavljen i veliki srpski sabor kod Vučića svih predstavnika vlasti RS ili, kako su ga nazvali “Dan Srbije i Srpske u Beogradu”. Šta je pozadina ovih dešavanja?\nOno što je svakako interesantno jeste da će saboru prisustvovati cijela srbijanska vlada, ali i predstavnici nivoa vlasti i opozicije iz Srpske, gradonačelnici i načelnici svih gradova i opština iz RS, a kao pokrovitelji događaja su najavljeni Vučić i Dodik.\nSve se dešava sinhronizovano sa tranzicijom vlasti u SAD i dolaskom nove administracije, za koju je već u srpskoj javnosti stvoren imidž antisrpske, posebno u režimskim medijima u Srbiji. U njima se npr. već pravi spin o podizanju optužnice protiv Dodika od strane Tužilaštva BiH, ali se ne navodi da je to istraga zbog kompromitacije sa spornom ikonom koja je na volšeban način stigla iz Ukrajine i koja se nalazila kod Dodika prije nego je poklonio ministru spoljnih poslova Rusije Sergeju Lavrovu, prilikom njegove posjete Republici Srpskoj i BiH.\nIstovremeno, rasprava o budžetu RS za 2021. godinu u Narodnoj skupštini RS je pokazala svu dubinu finansijske dubioze i nedostajućih sredstava, pri čemu je upitna i zadnja “slamka spasa” – kredit MMF-a. Direktnim finansijskim intervencijama vlada Srbije je u posljednje vrijeme spašavala Srpsku od bankrota, jer je nelikvidnost budžeta dostigla tačku pred kolaps.\nSada je samo pitanje, da li će se finansijska i ekonomska kriza čije su posljedice za vlast u Srpskoj neminovne, ostati u sjeni političke krize koja se najavljuje kao “revizija Dejtona” na štetu Srba. Dodik je taj napad na Srpsku nedavno najavio u Beogradu prilikom posjete Vučiću.\nNedavni protagonisti nove američke spoljne politike pod Bajdenom su istini za volju najavili promjenu kursa i potrebu da se BiH 25 godina nakon Dejtona napravi funkcionalnom, pri čemu ostaje nejasno šta to sve podrazumijeva. Nema nikakve sumnje da ljudi koji žive na ovim prostorima, pa i u regionu – bar oni koji su ostali – žele efikasniju i sposobniju vlast i da je nezadovoljstvo opšte, posebno zbog činjenice da kriminal i korupcije te iste vlasti podriva svaku budućnost normalnog života. Crna Gora je najbolji primjer šta obični ljudi o tome misle.\nUpravo ta činjenica baca sjenu na svaku vrstu ovakve “homogenizacije”, a možda jedna od potonjih Vučićevih izjava najbolje ilustruje šta je cilj ovog sabora. On je rekao: “Pritisak po pitanju izmjena Dejtona, odnosno Ustava BiH, zapravo ide ka smanjenju ovlašćenja Republike Srpske. Suština je da se RS oduzmu dodatna ovlašćenja, kako bi BiH bila funkcionalna država. Da nema entitetska ovlašćenja, koja je dobila u Dejtonu i za koji se srpski narod izborio.”\nDa je Vučić svjestan opasnosti direktnog uplitanja Srbije u ovaj proces pokazuje i njegova izjava da se “za to, po Ustavu BiH i Dejtonskom sporazumu pitaju tri konstitutivna naroda i dva entiteta. Ni Igmanska inicijativa, ne previše ni predsednik Srbije. O tome će oni odlučivati, uz konsenzus, ne sme biti preglasavanja”.\nUpravo zato će Vučić predstojeći sabor iskoristiti za svoje indirektno nametanje slike regionalnog lidera Srba, sa akcentom na brigu o finansijskoj održivosti Srpske i potrebi jače saradnje sa svim opštinma, ovaj put i opozicionim. Sa strane Srpske je to upravo ono što svima odgovara, a posebno Dodiku čija je ekonomska politika došla na rub provalije, a gradovi i opštine su ostavljene na milost i nemilost krize bez bilo kakve ozbiljnije pomoći vlasti. Zato će se posebno voditi računa, bar od strane Vučića, da se ne pređe ta crvena linija miješanja u unutrašnje odnose u BiH, iako niko nije siguran da li će taj balans da pokvari Dodik nekom od svojih euforičnih izjava i stvari okrene u drugom pravcu.\nRizici ovakve vrste su očigledni i “igranje vatrom” će zasigurno imati slične reakcije na drugim stranama. Nije moguće ne vidjeti da su se nove igre velikih opet nadvile nad nama, ali je samo pitanje da li će im se dati povoda. Ne možemo se oteti utisku da je upravo Dodik svojim upornim insistiranjem isprovocirao velikim dijelom ovakvu situaciju.\nI šta od svega ovoga imaju obični ljudi čiji je odgovor na iscrpljujuća politička nadmudrivanja u odlasku sa ovih prostora koji prijeti nestajanjem pojedinih naroda, prije svega Srba, kako je to nedavno apostrofirao ministar porodice i demografije Srbije Ratko Dmitrović.\nO tezi da bi možda i Srbima u BiH odgovarala efikasnija država i da rušenje i blokada BiH ruši i RS koja je njen konstitivni dio, dakle njenu Dejtonsku poziciju – za sada niko ne govori.


Potpisani ugovori za stipendiranje najtalentovanijih studenata | Novosti.RS\nutorak, 16. 07. 2019. u 13:25\nTokom zvanične posete predsednika Francuske Emanuela Makrona Srbiji, predstavnici kompanije Šnajder elektrik potpisali su ugovore o saradnji sa Fakultetom tehničkih nauka u Novom Sadu i Elektrotehničkim fakultetom u Beogradu, radi davanja doprinosa daljem razvoju IT sektora u Srbiji, kao i podrške najtalentovanijim studentima tokom školovanja.\nČlan Izvršnog odbora kompanije Šnajder elektrik Frederik Abal potpisao je ugovore sa dekanom Fakulteta tehničkih nauka (FTN) u Novom Sadu Radetom Doroslovačkim i dekanom Elektrotehničkog fakulteta (ETF) u Beogradu Milom Tomaševićem.\nU saopštenju se navodi da je Šnajder elektrik jedna od vodećih kompanija u Srbiji, koja je tokom 2018. godine obezbedila najveći broj stipendija za studente tehničkih fakulteta.\nPROČITAJTE JOŠ -Na univerzitetima ima mesta na budžetu\nStipendije Šnajder elektrik-a će dati značajan doprinos savladavanju praktičnog znanja, ali će studentima pružiti i veoma važnu finansijsku podršku tokom školovanja.\nRad na različitim projektima i mogućnost zaposlenja u kompaniji Šnajder elektrik DMS NS, nakon završenog fakulteta, dodatne su prednosti programa stipendiranja ove kompanije.\nŠnajder elektrik će, takođe, svim stipendistima omogućiti da rade na najboljoj opremi i na razvoju najuspešnijih softvera, uz konstantan mentorski program tokom trajanja stipendije.\n“Najvažnija investicija je investicija u obrazovanje generacija koje dolaze. Uvek moramo imati na umu da će samo kvalitetno obrazovani mladi ljudi voditi naš svet. Šnajder elektrik je kompanija koja je poznata po opredeljenju da ulaže u znanje i u kvalitet obrazovanja širom sveta, kao i po unapređivanju uslova rada za svoje zaposlene. Iz posvećenosti tim ciljevima potekla je i inicijativa za stipendiranje najboljih studenata tehničkih fakulteta u Srbiji”, istakao je član Izvršnog odbora kompanije Šnajder elektrik Frederik Abal nakon potpisivanja Sporazuma, a navodi se u saopštenju.\nŠnajder elektrik DMS NS razvija ADMS softver zahvaljujući radu više od 800 inženjera, od kojih je većina potekla sa Fakulteta tehničkih nauka iz Novog Sada.\nDekan tog fakulteta, Rade Doroslovački podsetio je na činjenicu da uspešna saradnja između fakulteta i kompanije Šnajder elektrik traje već godinama i da je rezultirala time da je Novi Sad postao jedan od svetski prepoznatih IT centara.\nŠnajder elektrik DMS NS je i u proteklom periodu pružao podršku najboljim studentima tehničkih fakulteta. Kako bi se edukacija unapredila, Šnajder elektrik je otišao i korak dalje, pa tako već godinama zaposleni kompanije drže programe obuke za učenike osnovnih i srednjih škola u Srbiji.\nŠnajder elektrik ulaganjem u edukaciju želi da doprinese razvoju IT struke u Srbiji, kao i transformaciji srpske industrije u digitalno doba, ističe se u saopštenju.


Vlada USVOJILA predlog Zakona o budžetu - deficit 20 mlrd. RSD\nVlada USVOJILA predlog Zakona o budžetu – deficit 20 mlrd. RSD\nVlada Srbije usvojila je Predlog Zakona o budžetu za 2020. godinu kojim je predviđen deficit od 20,2 milijarde dinara, odnosno 0,3 odsto BDP, saopštilo je Ministarstvo finansija.\nUkupni prihodi su predviđeni u visini 1.314,5 milijardi dinara i rashodi u visini 1.334,7 milijardi dinara.\nMinistar finansija Siniša Mali je naglasio da je budžet za 2020. godinu razvojni i dodao da je za sledeću godinu projektovan realni rast privrede od 4 odsto, navedeno je u saopštenju.\n“Što se tiče privrednog rasta u ovoj godini, ohrabruju procene za treći kvartal, po kojima privredni rast iznosi 4,7 odsto, tako da očekujemo da rast do kraja godine bude i iznad projektovanih 3,5 odsto. Ulaganje u obrazovanje i inovacije će omogućiti da Srbija nastavi sa visokim i održivim rastom ekonomije. Srbija pokazuje da može da ostvari visoke stope rasta bez obzira na usporavanje EU ekonomija”, rekao je Mali.\nMali je istakao da je ključna karakteristika budžetske politike u 2020. godini ravnomerna, kako je naveo, raspodela fiskalnog prostora na povećanje životnog standarda, odnosno na povećanje plata i penzija za oko 1,3 odsto BDP, podsticaj rastu kroz povećanje javnih investicija, i poresko rasterećenje rada.\n“U budžetu je izdvojeno 295,4 milijarde dinara naplate, kao i 581,2 milijarde na penzije za naše najstarije sugrađane. Prema tzv. švajcarskoj formuli, penzije će sledeće godine rasti za 5,4 odsto. U predlogu budžeta predviđeno je 198,9 milijardi dinara za kapitalne investicije“, rekao je Mali.\nDodao je da se tim budžetom označava početak realizacije Nacionalnog investicionog plana.\nOn je rekao da je povećan iznos za unapređenje infrastrukture za zaštitu životne sredine, kao i da je povećan iznos izdvojenih sredstava za lečenje retkih bolesti.\nMinistar je istakao i da je strateški cilj Vlade smanjenje nezaposlenosti i podsetio da će se izmenama Zakona o porezu na dohodak građana, koji će se uskoro naći u skupštinskoj proceduri, olakšati novozapošljavanje i dodao da će se na taj način Srbija će po stopi nezaposlenosti približiti zemljama EU.\n“Povećana su sredstva za ulaganje u obrazovanje i inovacije, kao i sredstva Fonda za inovacionu delatnost, a za podršku razvoja nauke udvostručena su sredstva za Fond za nauku na milijardu dinara.\nMali je ocenio da očekuje da će sledeće godine Srbija nastaviti ubrzani razvoj i da je potvrda toga napredak na Duing biznis listi Svetske banke i to što je rejting agencija Fič povećala kreditni rejting Srbije sa “BB” na “BB+”.\nDodao je da je rejting agencija Moody’s unapredila izglede za povećanje kreditnog rejtinga Srbije sa “stabilnih” na “pozitivne”, navedeno je u saopštenju.\nStiže ponuda za Kraš, “ZELENO SVETLO” hrvatskim mesarima\nPonovo AKTUELNA linija Niš – Hurgada


Havarije zaustavile grejanje - Radio televizija Pančevo\n22. aprila 2020. 0331\nZbog više manjih havarija na distributivnom sistemu koje su prouzrokovale ukupno veliki gubitak vode, Javno komunalno preduzeće „Grejanje“ je bilo prinuđeno da u jutarnjim satima 22. aprila obustavi rad sistema daljinskog grejanja.\nEkipe JKP „Grejanje“ od jutros intenzivno rade na pronalaženju svih havarijskih tačaka u sistemu, kako bi bili otklonjeni kvarovi i zaustavljeni gubici vode. Zbog velike razuđenosti ovih mesta, sanacija će trajati nekoliko narednih dana, tako da za to vreme neće biti moguća isporuka toplotne energije korisnicima.\nGradska Odluka o uslovima i načinusnabdevanjatoplotnomenergijomkupacanapodručjugradaPančeva predviđa da se grejna sezona završava 15. aprila, a, izuzetno, ukoliko se prognozira srednja dnevna temperatura niža od 12º S dva dana uzastopno, grejanje može trajati i duže, do 30. aprila.\nJavno komunalno Preduzeće „Grejanje“ je grejalo stanove koji su na sistemu daljinskog grejanja i posle 15. aprila, a trenutni prekid je iznuđen zbog nastalih havarija. Posle sanacije, ceo sistem će i dalje biti u pripravnosti da, ukoliko to spoljna temperatura bude zahtevala, ponovo počne sa isporukom toplotne energije.\nPonovo radi vršačka pijaca\nMirjana Popović 31. januara 2021. 31. januara 2021.


Libija zahtijeva odlazak stranih snaga i plaćenika iz zemlje - Novi Horizonti\nLibijska stabilnost pozitivno utječe na sve susjedne zemlje, uključujući i Evropu, kazala je libijska ministrica vanjskih poslova Najla al-Mangoush\nLibijska ministrica vanjskih poslova Najla al-Mangoush pozvala je u četvrtak na odlazak svih stranih snaga i plaćenika iz zemlje, javlja Anadolu Agency (AA).\n“Ponavljamo potrebu za hitnim odlaskom svih plaćenika iz Libije”, rekla je Al-Mangoush na zajedničkoj konferenciji za novinare u Tripoliju sa francuskim, njemačkim i italijanskim kolegama.\nNajviši libijski diplomata pozvao je na ubrzanje povratka stranih ambasada i misija u Libiji i olakšavanje izdavanja viza Libijcima.\n“Libijska stabilnost pozitivno utječe na sve susjedne zemlje, uključujući i Evropu”, kazala je Al-Mangoush.\nVlada Libije uspostavljena je 2015. godine temeljem sporazuma na inicijativu Ujedinjenih nacija (UN), ali napori za dugotrajno političko rješenje nisu uspjeli zbog ofanzive snaga libijskog generala Khalife Haftara. Pod pokroviteljstvom UN-a 23. oktobra 2020. godine postignut je prekid vatre, kojeg ipak povremeno krše Haftarove snage.\nHaftara podržava nekoliko zemalja, uključujući Ujedinjene Arapske Emirate, Egipat, Rusiju i Francusku.\nLibijski delegati 5. februara ove godine izabrali su Mohammada Younesa Menfija za predsjednika privremenog Predsjedničkog vijeća Libije, a Abdula Hamida Dbeibaha za premijera.\nNa Forumu za libijski politički dijalog, organizovanom u novembru prošle godine pod vodstvom Ujedinjenih nacija (UN), odlučeno je da se izbori u zemlji održe 24. decembra 2021. godine.\n← Smisao života je u svijesti o Bogu\nViše od dvije trećine ispitanih Izraelaca podržava nastavak napada na Gazu


Dragan Kalinić za Sputnjik: Narod glasa za više Srpske, a manje BiH - 05.10.2018, Sputnik Srbija\nDragan Kalinić za Sputnjik: Narod glasa za više Srpske, a manje BiH\nSavetnik predsednika Republike Srpske Dragan Kalinić smatra da pokušaj Saveza za promene da odnos Srpske i Srbije u narodu prikaže isključivo kao personalni... 05.10.2018, Sputnik Srbija\nanalize i mišljenja, intervjui, republika srpska (rs), opšti izbori u bih, bosna i hercegovina (bih)\n21:01 05.10.2018 (Osveženo: 16:02 16.11.2021)\n© Sputnik / Aleksandar MilačićZastave RS\nSavetnik predsednika Republike Srpske Dragan Kalinić smatra da pokušaj Saveza za promene da odnos Srpske i Srbije u narodu prikaže isključivo kao personalni odnos predsednika Milorada Dodika i Aleksandra Vučića i igru manipulacije, predstavlja još jednu od „predizbornih podvala opozicije u Srpskoj“.\n„Opozicija namerno zanemaruje činjenicu da je odnos Srpske i Srbije strateški odnos dveju zemalja, pri čemu je Srbija odlučna da se bori za Republiku Srpsku, ali i da poštuje dejtonski definisanu BiH. Kao što i mi u Srpskoj iskreno želimo ekonomski jaku i politički i bezbednosno stabilnu Srbiju, jer je to u interesu i RS, ali i same BiH. Ako to oni u Sarajevu uopšte žele da vide“, istakao je Kalinić.\nOn je rekao da se nada da će ta saradnja biti nastavljena, posebno u oblasti ekonomije, jer u Republici Srpskoj postoje brojna uspešna mala i srednja preduzeća kojima treba pomoći da nađu strateške partnere u velikim sistemima u Srbiji, a i Srbija može da osnuje sestrinske firme u Srpskoj, jer su značajni privredni i poljoprivredni resursi neiskorišćeni.\n„Za neko buduće vreme, koje će sigurno doći, važno je i da što više građana Republike Srpske aplicira po mnogo jednostavnijim procedurama i za državljanstvo Srbije. To Hrvati odavno praktikuju. Takođe, zašto Srbija ne bi svojim izbornim zakonom omogućila da u njihovom parlamentu mogu da budu birani i poslanici Srbi iz dijaspore, a pre svega iz Republike Srpske? Te dve stvari niko ne može da nam zabrani, i to bi trebalo uraditi što pre“, ocenio je Kalinić.\nSavetnik predsednika Republike Srpske rekao je da su predstojeći izbori od presudnog značaja za Srpsku, jer će odlučivati o njenoj dugoročnoj sudbini i budućnosti.\n„Biračima u Republici Srpskoj trebalo bi da bude jasno da će, ako glasaju za koaliciju ’Pod zastavom Srpske‘, Milorada Dodika i Željku Cvijanović, četiri naredne godine značiti borbu za više izvorne dejtonske Srpske, a manje BiH. Ukoliko svoj glas daju Mladenu Ivaniću i Vukoti Govedarici, onda mogu da računaju da će biti još manje Srpske, a mnogo više te takozvane funkcionalne, u prevodu unitarne države BiH. To bi značilo skoro pa povratak na onu BiH pre rata, koja je generisala tragičan sukob na ovom području“, upozorio je Kalinić.\n5 Oktobar 2018, 15:50\n„Savez za promene“, prema njegovim rečima, raznim floskulama o prekomernom zaduživanju i navodnom bankrotu Srpske namerno izbegava da istakne i ono pozitivno i na ekonomskom i političkom planu, što je, uz sve objektivne primedbe, ipak uradila sadašnja vlast, što dokazuje da nije sedela skrštenih ruku.\nOn je rekao da Republika Srpska treba da uzme sudbinu u svoje ruke mirno, dostojanstveno, konstruktivno, ne povređujući nikoga, ali ne dozvoljavajući više da bude moneta za potkusurivanje globalista i takozvanih evropskih multietničara. Kalinić je ocenio da je vrhunac zapadnjačke globalističke hipokrizije to što bivši visoki predstavnici, na čelu sa Pedijem Ešdaunom, plaše EU i region opasnostima od prekompozicije prostora Srbije, odnosno Kosova, i BiH, odnosno Republike Srpske.\n„Setimo se da ni vlasti njihovih zemalja, pa i oni sami nisu bili tako zabrinuti kada je rušena Jugoslavija, kada su Badinterovom komisijom prekomponovane granice bivših republika u državne. Ni trunku empatije nisu ispoljili ni kada je Hrvatska izbacila Srbe iz Ustava i doslovno ih ’počistila‘ sa svojih prostora, kada je NATO nemilosrdno bombardovao i ubijao Republiku Srpsku i Srbiju, kada su Albanci na svoju ruku proglasili nezavisno Kosovo…“, podsetio je Kalinić.\nOn je naglasio da je famozni Ešdaun bez okolišanja upozorio da bi se prekompozicijom BiH u srcu Evrope mogla stvoriti muslimanska mini-država u kojoj će ekstremisti dobiti krila, a da bi se to sprečilo potrebno je Srbe i Hrvate decenijama držati uvezane sa muslimanima i na veštačkim plućima očuvati nekakvu fiktivnu BiH.\nKalinić je uveren da odlaganje konačnog rešenja za Kosovo odlaže i redefinisanje pozicije Republike Srpske u BiH. A to redefinisanje znači: ili da joj se aktivno bez kalkulisanja vrate oduzete nadležnosti, baš kao protivteža sve glasnijim zahtevima za unitarizacijom BiH, ili da se otvori put za druga održiva rešenja.\n„Zato je važno da predsednici Srpske i Srbije, Dodik i Vučić, budu u ovim pitanjima na jednom koloseku. Zasad izgleda da je tako i da će nastaviti jedan drugog da ohrabruju u ovoj, za srpski narod, delikatnoj istorijskoj fazi“, ocenio je Kalinić.


2018. Archives - Elixir Agrar : Elixir Agrar\nOdržano 130 prezentacija širom Srbije Produkt menadžeri Elixir Agrar-a, uradili su veliki posao pred setvu jarih biljnih vrsta. Uspeli su da tokom tri meseca, obiđu 130 lokacija i održe stručne prezentacije o ishrani bilja. Njihovim prezentacijama koje su sadržale značajne informacije i savete o načinu i vremenu primene mineralnih i organskih đubriva, prisustvovalo je više… View Article\nElixir Zorka obeležila 80 godina tradicije Elixir Zorka je tradicionalno početkom februara upriličila manifestaciju za svoje poslovne saradnike, koja je ove godine imala poseban značaj. U prisustvu brojnih zvanica, više od 450 ključnih kupaca iz Srbije i inostranstva, Elixir Zorka je obeležila i proslavila ’80 godina tradicije’. Još jednom, poslovni sistem Elixir Group, pokazao se… View Article\nUručeni ključevi traktora Nakon proglašenja dobitnika Nagradne igre ’Elixir Zorka – Dobro za zemlju’ ekipa Elixir Agrara se uputila ka srećnom dobitniku traktora John Deere Aleksandru Bogosavljeviću. Traktor je stigao u Veliko Crniće u četvrtak 10. maja, na radost porodice Bogosavljević a najviše mladog poljoprivrednog proizvođača, dvadesetogodišnjeg Aleksandra. Među Aleksandrom i njegovom porodicom, bližim prijateljima… View Article


Erdogan: Sporazum će doprinijeti trgovinskoj razmjeni od milijardu eura - Akta.ba\nErdogan: Sporazum će doprinijeti trgovinskoj razmjeni od milijardu eura\n03.05.2019. 08:13 / Izvor: SRNA\nPredsjednik Turske Recep Tayyip Erdoğan izjavio je jučer da će izgradnja auto-puta Sarajevo-Beograd doprinijeti razvoju cijele BiH, a Ugovor o slobodnoj trgovini doprinijeće trgovinskoj razmjeni dvije zemlje od milijardu eura.\nErdogan je jučer u Ankari sa predsjedavajućim Predsjedništva BiH Miloradom Dodikom potpisao revidirani Ugovor o slobodnoj trgovini između Turske i BiH i Memorandum o razumijevanju u vezi sa izgradnjom auto-puta Beograd-Sarajevo kojim je predviđena dinamizacija procesa u izgradnji dijela puta koji prolazi kroz BiH.\n"Razgovarali smo i o oblastima energetike, turizma, poljoprivrede i stočarstva. Nastavljamo podsticati privatne kompanije da posluju i ulažu u BiH. Radimo na jačanju veza u oblasti kulture i ljudskih odnosa", rekao je Erdoğan na konferenciji za novinare u Ankari nakon sastanka sa Dodikom.\nOn je naglasio i da će Turska pružiti svaki vid podrške kako bi projekat gasovoda "Turski tok" prolazio i kroz BiH.\nPredsjednik Turske dodao je da je sa članovima Predsjedništva BiH razgovarao i o regionalnim i međunarodnim temama, a posebno o razvoju regionalne saradnje na Balkanu.\n"Što se tiče trilateralnih odnosa BiH, Turske i Srbije istakli smo da želimo ostvariti i te sastanke što prije", naveo je Erdoğan .\nOn je istakao da je potrebno što prije formirati vlast u BiH.\n"Želimo da što prije bude formirana vlast u BiH bez međusobnih optužbi i nadam se da će se lideri što prije fokusirati na proces reformi, integracije BiH u evroatlantske institucije i članstvo u NATO-u, za šta Turska pruža veliku podršku", rekao je Erdoğan .\nOn je naveo da BiH predstavlja pravi mozaik Balkana zbog čega su mir i stabilnost u BiH od velike važnosti za mir u cijeloj Evropi, a ne samo na Balkanu.\nErdogan je naglasio da mu je veliko zadovoljstvo što ima priliku da u Ankari ugosti članove Predsjedništva BiH.\nPredsjedavajući i srpski član Predsjedništva BiH Milorad Dodik, bošnjački član Predsjedništva Šefik DŽaferović i predstavnik hrvatskog člana Predsjedništva Vanja Filipović sastali su se danas u Ankari sa predsjednikom Turske Recep Tayyip Erdoğanom.


Vesti online / Srpski informativni portal / Dodik najavljuje preokret u Sarajevu\nFena prenosi da Dodik veruje da će taj posao biti okončan do kraja ovog meseca i posete komesara za politiku susedstva i pregovore o proširenju EU Johanesa Hana Sarajevu.\n- Danas imamo sastanak u Sarajevu i mislim da imamo finalnu izjavu o principima vezano za formiranje vlasti - kazao je Dodik i dodao da se na nivou BiH ne pravi nikakva koalicija, ni politička, ni programska.\nOn je rekao da će se, nakon što se potvrdi ta izjava, razgovarati o podeli resora u Savetu ministara.\n- Okupljeni smo u skladu s Ustavom i zakonima, pa verujem da ćemo danas to uspeti da finalizujemo. Što se nas tiče, sadašnji tekst te izjave je prihvatljiv i očekujemo da se drugi partneri s tim slože. Moguće je da u naredna dva-tri dana održimo sednicu Predsedništva BiH i predložimo predsedavajućeg Saveta ministara - naveo je Dodik.\nOn je u izjavi novinarima u Banjaluci rekao da Evropska unija iskazuje očekivanja da formiranje Saveta ministara bude završeno što pre, kao i da su i članovi Predsedništva BiH tokom posete Briselu istakli da će to biti okončano tokom marta.


Komisija demantuje navode medija\nIzvor: B92, 03.Sep.2009, 15:10\nBeograd -- Komisija za utvrđivanje istine o ubistvu generala Draže Mihailovića odbacila je pisanje pojedinih medija da je on sahranjen na Adi Ciganliji.\nInformacija objavljena u pojedinim medijima da je Komisija za utvrđivanje činjenica o ubistvu generala Dragoljuba Mihailovića dobila od VBA informaciju o mestu njegove likvidacije, Ružičnjaku na Adi Ciganliji, predstavlja dezinformaciju koja sigurno neće doprineti utvrđivanju relevantnih činjenica, navedeno >> Pročitaj celu vest na sajtu B92 << je u saopštenju Komisije.\nIstaknuto je da je to telo "došlo do određenog napretka u potrazi za Mihailovićevim grobom, kao i o drugim do sada nepoznatim istorijskim podacima o samom hapšenju generala koji će narednih dana biti izneti u javnost".\nKomisija je uputila molbu medijima da ubuduće sve činjenice provere kod ovlašćenih predstavnika komisije, odnosno u Republičkom javnom tužilaštvu ili Ministarstvu pravde.\nKomisija za utvrđivanje istine o ubistvu generala Dragoljuba Mihailovića forimirana je u aprilu ove godine.\nPredsednik Komisije je vršilac dužnosti republičkog javnog tužioca Slobodan Radovanović, a članovi su istoričari, poznavaoci tog perioda, upućeni u problematiku i predstavnici tužilaštva i pravosuđa.\nKomandant Jugoslovenske vojske u otadžbini, Dragoljub Draža Mihailović streljan je 17. jula 1946. godine.\n"Večernje novosti" u današnjem izdanju pišu da je Vojno-bezbednosna agencija dostavila državnoj Komisiji informaciju da je Dragoljub Mihailović sahranjen na Adi Ciganliji pored ograde nekadašnje zgrade zatvora.\nNovosti se pozivaju na neimenovani izvor iz Komisije za utvrđivanje istine o ubistvu Dragoljuba Mihailovića, koji tvrdi da će ta lokacija biti prva na kojoj će uskoro započeti iskopavanje i potraga za njegovim posmrtnim ostacima.\nU Komisiji su rekli, pišu "Novosti", da sve dosadašnje informacije koje su dobijali iz BIA, MUP, Vojnih arhiva i Arhiva Jugoslavije nisu predstavljale opipljiv trag do Mihailovićevog groba i da je posle informacije iz VBA došlo do velikog preokreta u potrazi.\nS media: Komisija: Netačno pisanje medija o Dražinom grobu\nRadio Televizija Vojvodine: Dražin grob nije na Adi\nNađen Dražin grob\nIzvor: Radio 021, 03.Sep.2009\nVojnobezbednosna agencija Srbije dostavila je Komisiji za utvrđivanje istine o ubistvu Dragoljuba Mihailovića informaciju da je on sahranjen na Adi ciganliji, pored spomenika koji obeležava gde je pre i za vreme rata bio zatvor za političke zatvorenike.\nKomisija: Netačno pisanje medija o Dražinom grobu\nIzvor: 24sata, 03.Sep.2009\nPovodom informacije objavljene u pojedinim medijima da je državna komisija za utvrđivanje činjenica o ubistvu generala Dragoljuba Mihailovića dobila od VBA informaciju o mestu likvidacije Mihailovića, Ružičnjak na Adi Ciganliji gde je bio zatvor, predstavlja dezinformaciju koja sigurno neće doprineti...


► Od 6. jula za Grčku obavezan PLF formular popunjen 48 sati ranije\nFormular je dostupan preko aplikacije Poseti Grčku (Visit Greece app) i na sajtu travel.gov.gr, saopšteno je iz grčke vlade.\nPLF neće moći da se popunjava neposredno pred polazak na putovanje ni po dolasku u Grčku a, kako se navodi u saopštenju, poslednji dan kada će biti moguča izvesna fleksibilnost u primeni tog pravila je nedelja, 5. jul.\nCilj je da se na vreme registruju, izoluju i prate inficirani kako bi se sprečilo širenje virusa, a u skladu sa rezultatima biće preduzimani dlaji koraci ka ubrzanju ili usporavanju otvaranja Grčke za turizam, navedeno je u saopštenju .\nDodaje se da u tom smilu nema nikakvih popusta ni protekcije i da Grčka zajedno sa partnerima iz EU zadržava pravo da menja politiku po tim pitanjima u zavisnosti od procene epidemioloških podataka.\nGrčka je od 1. jula otvorila svoje granice za turizam a Srbija je na listi zemalja van Unije čijim je državljanima omogućen ulazak. Kopnenim putem turisti u Grčku mogu, međutim, da uđu samo iz Bugarske preko prelaza Promahonas dok su drugi prelazi kao i granični prelazi sa Albanijom i Severnom Makeodnijom otvoreni samo za izuzetne slučajeve.\nNa svim grčkim aerodromima obnovljeni su međunarodni letovi, izuzev direktnih letova iz Britanije i Švedske koji nisu dopšuteni do 15. jula.